► Ministri EU: U BiH usporene reforme i narušena politička klima\nMinistri spoljnih poslova EU su takođe "ponovo naglasili neopozivu predanost EU perspektivi BiH kao jedne, ujedinjene i suverene zemlje" i pohvalili činjenicu da je "početak primene Programa reformi dao prve korake u strukturalnim prilagođavanjima ekonomije BiH".\nU zaključku zasedanja o BiH su ministri EU pozvali vlasti u BiH da "pojačaju napore za delovanje i nezavisnost pravosuđa, suzbijanje korupcije i organizovanog kriminala, kao i da pojačaju borbu protiv terorizma i snažnije sprečavaju ekstremizam".\nŠefovi diplomatija EU su "ohrabrili Bosnu i Hercegovinu da nastavi s radom na davanju odgovora na Upitnik Evropske komisije kroz koordinacioni mehanizam za saradnju s EU" .\nMinistri Unije su takođe naveli da se, uz priznavanje da su Bošnjaci, Hrvati i Srbi ustavnotvorni narodi, moraju zajamčiti načela ravnopravnosti i nediskriminacije svih građana.\nU tom cilju politički i koraci nevezani za zakone treba da se preduzmu kako bi bile primenjene stavke presude u slučaju Sejdić-Finci o ravnopravnosti građana.\nEvropski ministri su predočili da će EU, na temelju obnovljenog mandata UN, nastaviti svoju vojnu operaciju Altea "kako bi se pomoglo vlastima Bosne i Hercegovine da očuvaju bezbednost".


22.06.2020 u 10:27\nRanjen bivši vođa navijačke grupe Partizana\nU pucnjavi u Ulici Narodnih heroja na Novom Beogradu ranjen je bivši vođa navijačke grupe Partizana „Zabranjeni” Nenad Alajbegović (40), prenose mediji. Kako se navodi, on je zadobio prostrelnu ranu noge i prevezen je u Urgentni centar u svesnom i komunikativnom stanju. Konstantovane su mu lake telesne povrede, prenosi Tanjug. Na Alajbegovića je za sada nepoznata osoba iz pištolja ispalila nekoliko metaka, od kojih ga je jedan pogodio u nogu, prenosi TV Pink. Kako navode mediji, Nenad Alajbegović je od ranije poznat policiji, ima pozamašan dosije zbog brojnih teških krivičnih dela, među kojima je i trgovina narkoticima. Policija je obavila uviđaj i intenzivno radi na identifikaciji počinioca. Alajbegović je ranije ranjavan više puta.\n18.06.2020 u 20:00\nTri meseca otkako je u Beogradu po Interpolovoj poternici uhapšen Kotoranin Nikola Mršić (40), osumnjičen da je u Crnoj Gori ubio fudbalera Gorana Lenca i pokušao da ubije Milana Jovićevića, aktuelizovano je pitanje njegovog izručenja Crnoj Gori. Mršićev ekstradicioni postupak, možda, ne bi privukao toliku pažnju javnosti da on nije označen kao član „škaljarskog klana” i da informacije koje dolaze do javnosti o njegovom izručenju matičnoj zemlji nisu različite. Dok u srpskom Ministarstvu pravde za „Politiku” kažu da im je od Višeg suda dostavljen predmet i da će u skladu sa zakonom doneti odluku o zahtevu za ekstradiciju, crnogorski mediji, pozivajući se na pouzdane sagovornike, navode da je Mršićevo izručenje odobreno i da bi ono uskoro moglo da bude realizovano. Dokle se stiglo sa\n15.06.2020 u 11:38\nSlužbenik parohije izboden u kancelariji\nSUBOTICA – Jedan muškarac uhapšen je danas u Subotici nakon napada na sekretara parohije pravoslavne crkve u Subotici, prenose beogradski mediji. Prema nezvaničnim informacijama, uhapšen je sin pomenutog sekretara, prenose mediji. Sekretar parohije je izboden, a za sada nije poznat stepen povreda. Napad se dogodio u kancelariji parohije u Zmaj Jovinoj ulici u Subotici.


KOPAONIK SPREMAN ZA JOŠ JEDNU SEZONU: Očekuje se rekordna poseta - Nira Press\nPočetna » KOPAONIK SPREMAN ZA JOŠ JEDNU SEZONU: Očekuje se rekordna poseta\nKOPAONIK SPREMAN ZA JOŠ JEDNU SEZONU: Očekuje se rekordna poseta\nPovodom početka nove zimske sezone na Kopaoniku, 5. novembra su u Beogradu predstavnicima medija predstavljene brojne pogodnosti i noviteti tokom zimskih meseci, a najavljen je peti Ski Opening Kopaonik koji će biti održan od 4. do 7. decembra.\nPrema rečima Nikole Avrama, direktora MK Mountain Resorta, i Dejana Ljevnaića, direktora preduzeća Skijališta Srbije, sve pripreme su obavljene, pa se očekuje rekordna poseta i uspešna zimska sezona.\nU MK Mountain Resortu sa zadovoljstvom ističu da su tokom promotivnog perioda gotovo rasprodati kapaciteti. Veliko je i interesovanje gostiju iz regiona, potom iz Rusije, Rumunije, Grčke i Turske.\n– Sve je to rezultat uloženih napora u poslednje četiri godine. Pred narednu ski sezonu uspostavljena su četiri čarter leta iz Moskve za Niš, kao i čarter let iz Turske u januaru i februaru, što će doprineti većoj tražnji na ovim tržištima koja su krucijalna za našu ponudu. Planirana je i promocija na rumunskom tržištu, u saradnji sa nacionalnom turističkom organizacijom, rekao je Nikola Avram.\nMARIORA ANDRAŠ TOMIĆ, HEMOFARM: Sinergija domaće i međunarodne – nemačke prakse\nZa ostvarenje rekordne proizvodnje iz godine u godinu, zaslužni su svi zaposleni, jer svi smo mi, na svim pozicijama i u\nUVOD U BIZNIS: Siguran aranžman\nIako je misija Međunarodnog monetarnog fonda tek završila svoju posetu Beogradu u trenutku dok ovo pišem, sigurna sam da će Srbija\nALEKSANDRA MOJSILOVIĆ, IBM: Podaci nas čine inteligentnijim\nNaučna analiza velikih količina podataka može znatno doprineti unapređenju poslovanja i poslovnih procesa. Podaci sami pričaju svoju priču, a njihovom analizom\nKOMPARATIVNA ANALIZA SRPSKOG I AUSTRIJSKOG IZVOZA (2): Uspešni modeli finansiranja izvoza\nPrivredna Komora Austrije u saradnji sa Ministarstvom privrede Austrije, a u okviru vremenski ograničenih vladinih mera, dodeljuje bespovratna sredstva. Preduzeća mogu\nĆOŠKARENJE: Ne treba nam razumevanje, već posao\nVeliki srpski pesnik Laza Kostić je onu čuvenu Hamletovu dilemu „to be or not to be – that is the question“,


Vlada RS: Referendum informativnog karaktera | OZNA - Informativni portal Republike Srpske\nHome / Republika Srpska / Vlada RS: Referendum informativnog karaktera\nVlada RS: Referendum informativnog karaktera\n29. avgusta 2016. Republika Srpska\nVlada Republike Srpske uputila je otvoreno pismo svim stranim ambasadorima u BiH u kojem naglašava da je referendum o Danu republike u potpunosti u skladu s propisima, i da će biti informativnog karaktera za Narodnu skupštinu RS u njenim razmatranjima načina izvršenja odluke Ustavnog suda BiH.\nVlada RS je istakla da je referendum o Danu republike pitanja od najvećeg značaja za građane RS, te da je odlukom Ustavnog suda BiH dato ovlašćenje i obaveza RS da sprovede odluku kojom se traži da se obezbedi da Dan republike bude u skladu sa Ustavom BiH.\n“Odluka Republici Srpskoj ne zabranjuje da proslavlja dan svog osnivanja”, piše u pismu.\nVlada je u pismu navela da je Venecijanska komisija Saveta Evrope ranije detaljno analizirala usklađenost Ustava RS sa Ustavom BiH i nijednom nije prigovorila na odredbu Ustava Republike Srpske o referendumu.\n“Referendum je u potpunosti u skladu sa Ustavom BiH i praksama demokratskih država u Evropi i svetu. Dejtonski sporazum ne sadrži nijednu odredbu koja bi se mogla tumačiti kao zabrana ili ograničavanje referenduma”, stoji u pismu.\nDalje se navodi da se najavljeni referendum 25. septembra tiče javnog praznika u Republici Srpskoj – stvari koja je u potpunosti u nadležnosti RS kao entiteta.\nUkazuje se da je Dan republike veoma značajan za građane Republike Srpske, jer se osnivanje Republike Srpske generalno smatra presudnim za zaštitu interesa građana srpske nacionalnosti u celoj BiH.\nSkupština srpskog naroda u BiH je 9. januara 1992. godine donela deklaraciju o osnivanju Srpske Republike BiH, koja je kasnije preimenovana u Republika Srpska.\n“Danom Republike, koji obeležava rođenje Republike Srpske, slavi se postojanje Republike Srpske – postojanje koje Ustav BiH, Aneks 4 Dejtonskog mirovnog sporazuma pozdravlja i potvrđuje. Našavši se pred odlukom Ustavnog suda, vlasti Republike Srpske imaju legitiman interes da čuju njihovo mišljenje o tome kada i na koji način treba slaviti ovaj značajan istorijski događaj, koji je priznat i potvrđen Dejtonskim mirovnim sporazumom”, piše u pismu.\nVlada RS je navela da Ustavni sud BiH nije zatražio od RS da ukine praznovanje na 9. januar, već samo da Zakon o praznicima uskladi sa Ustavom BiH.\nRepublika Srpska je uverena da se Dan republike može proslavljati bez diskriminacije bilo koje verske ili nacionalne zajednice, ocenjuje se u pismu i dodaje da je prvi korak ka usklađivanju zakona da Republika Srpska utvrdi da li građani žele da zadrže 9. januar kao dan praznika.\n“Nakon što građani daju svoj stav, Narodna skupština Republike Srpske može da ga razmotri u okviru nastojanja da se uskladi sporni član Zakona o praznicima sa Ustavom BiH”, piše u pismu.\nVlada RS smatra da zabrinutost Ustavnog suda BiH u pogledu Dana republike proističe, pre svega, iz činjenice da se on poklapa s pravoslavnom svetkovinom, Svetim Stefanom, i drugo, da 9. januar, s obzirom na prirodu deklaracije koju obeležava, navodno privileguje Srbe u odnosu na druge narode.\nPrema stavu Vlade RS, ne stoji tvrdnja da je Republici Srpskoj Ustavom zabranjena proslava 9. januara kao Dana republike, bilo zato što se poklapa s verskim praznikom ili zato što navodno privileguje jednu etničku grupu u odnosu na druge.\nVlada RS je istakla da Republika Srpska ne želi ukidanje nijednog sekularnog, muslimanskog, katoličkog ili pravoslavnog praznika, ali da bi svi oni bili neustavni ako bi se odluka Ustavnog suda tumačila kao zabrana obeležavanja 9. januara, Dana republike, zato što se poklapa s verskim praznikom.\n“Ako bi se odluka Ustavnog suda tumačila kao zabrana obeležavanja Dana Republike Srpske zato što navodno favorizuje jedan narod u odnosu na druge, to bi onda sigurno značilo obaveznu zabranu obeležavanja 1. marta koji se u Federaciji BiH proslavlja kao Dan nezavisnosti”, stoji u pismu.\nU Federaciji BiH se 1. marta proslavlja godišnjica referenduma održanog 1992. godine, na kojem su Bošnjaci i Hrvati glasali za otcepljenje BiH od Jugoslavije, dok su se Srbi protivili tom referendumu i u njemu nisu učestvovali.\n“Pored toga, hrvatski narod u BiH redovno praznuje 28. avgust kao dan Herceg-Bosne i dan u kojem obeležavaju utemeljenje takozvane Hrvatske Republike Herceg-Bosne (HRHB), ukinute Vašingtonskim sporazumom iz 1994. godine, kada su zajednice bošnjačkog i hrvatskog naroda formirale Federacija BiH”, navodi se u pismu.\nVlada RS je navela da nikada od Ustavnog suda BiH nije tražila ukidanje obeležavanja 1. marta kao Dana nezavisnosti u Federaciji BiH, niti praznovanja 28. avgusta, kao dana kada je osnovana HRHB, jer “Republika Srpska demokratski uvažava pravo svakog naroda da obeležava i svetkuje dane koje smatra važnim za svoju istoriju i kulturu”.\n“Odluka Ustavnog suda stigmatizuje samo postojanje Republike Srpske u stepenu u kojem stigmatizuje datum njenog osnivanja. Pošto Ustav BiH, Aneks 4 Dejtonskog sporazuma, priznaje Republiku Srpsku kao jedan od dva entiteta koji čine BiH, to onda nikako ne može biti značenje odluke”, naglašava se u pismu.\nStigmatizovanje stvaranja Republike Srpske, pri čemu se jednako tako ne stigmatizuje bošnjačko-hrvatsko jednostrano proglašenje nezavisnosti od Jugoslavije, predstavljalo bi protivpravnu diskriminaciju Srba, piše u pismu Vlade RS koja dodaje da to to sigurno nije bila namera Ustavnog suda BiH.\n“Kakve god bile, pravne implikacije i posledice odluke Ustavnog suda iz novembra 2015. godine moraju biti ravnopravno primenjene na sve konstitutivne narode”, zaključuje se u pismu Vlade RS upućenom svim stranim ambasadorima u BiH.\nPredhodni Vučić s ambasadorima: Oćutao sam najteže uvrede\nNaredni Šta se krije iza Putinovog zagonetnog osmeha\nTurska preti revidiranjem odnosa sa SAD ukoliko ne isporuče Gulena


DOBILI SU IZGOVOR ZA NAORUŽAVANJE Nakon formiranja kontroverznog pakta, svet sada strepi od ODGOVORA SA ISTOKA\nKanbera, London i Vašington smeškaju se zbog novog strateškog odbrambenog partnerstva zvanog AUKUS, ali oni su jedini u tome. Svi ostali su veoma zabrinuti.\nSKANDAL POTRESA SZO Zaposleni na meti optužbi: U Kongu seksualno zlostavljali žene\nSvetska zdravstvena organizacija (SZO) našla se na meti ozbiljnih optužbi za seksualno nasilje koje su njeni zaposlenici navodno počinili nad više desetina žena u Demokratskoj Republici Kongu, a komisija koja istražuje slučaj osudila je "strukturne propuste" i "pojedinačni nemar".\nUpao u redakciju i usmrtio petoro ljudi: Napadaču na novinsku redakciju u Americi PET DOŽIVOTNIH zatvorskih kazni\nDžerod Ramos, koji je 2018. godine ubio pet osoba u redakciji lista Kapital u Anapolisu u američkoj državi Merilend, osuđen je na pet doživotnih zatvorskih kazni bez mogućnosti puštanja na uslovnu slobodu.\n"Situacija sa gorivom u Britaniji se POPRAVLJA": Prioritet imaju zdravstveni i socijalni radnici\nSituacija sa gorivom u Velikoj Britaniji počinje da se popravlja, izjavio je večeras premijer Boris Džonson, apelujući na vozače da pune rezervoare na uobičajen način.\nDogovor opozicije o saradnji posle izbora: Lideri potpisali sporazum o postizbornoj saradnji u Ljubljani\nŠefovi četiri opozicione slovenačke partije levog centra potpisali su danas sporazum o postizbornoj saradnji u Ljubljani.\nSaradnik Navaljnog stavljen na međunarodnu poternicu


Ovo su NOVE cijene FIKSNE telefonije u BiH od 1. januara | Trebinje Live\nOvo su NOVE cijene FIKSNE telefonije u BiH od 1. januara\nRegulatorna agencija za komunikacije (RAK) je, nakon sprovedene analize, dala saglasnost na izmjene cjenovnika Telekoma Srpske Banjaluka, BH Telecoma Sarajevo i Hrvatske telekomunikacije Mostar, koji će stupiti na snagu 1. januara 2017. godine.\nIzmjene se odnose na uvođenje jedinstvene cijene za pozive prema fiksnim mrežama u Bosni i Hercegovini te definisanja cijena prema drugim mobilnim mrežama u BiH.\nCijene poziva prema fiksnim mrežama u BiH koje su definisali operatori iznose od 0,04 KM/min do 0,048 KM/min i niže su od granične cijene koja iznosi 0,052 KM/min.\nTelekom Srpske Banjaluka uvodi jedinstvenu cijenu za pozive prema fiksnim mrežama u BiH u iznosu od 0,040 KM/min (bez PDV).\nZa korisnike Osnovnog tarifnog paketa, cena poziva unutar fiksne mreže Telekoma Srpske je ostala na istom nivou, dok je cijena poziva prema drugim fiksnim mrežama u BiH snižena za 23,08 odsto.\nHrvatske telekomunikacije d.d. Mostar uvodi jedinstvenu cijenu za pozive prema fiksnim mrežama u BiH u iznosu od 0,048 KM/min (bez PDV).\nZa korisnike Osnovnog tarifnog paketa, cijena poziva unutar fiksne mreže Hrvatskih telekomunikacija Mostar je povećana za 37,14 odsto, dok je cijena poziva prema drugim fiksnim mrežama u BiH ostala na postojećem nivou, saopšteno je iz RAK.\nZa korisnike osnovnih tarifnih paketa od 1. januara 2017. godine BH Telecom Sarajevo uvodi jedinstvenu cijenu za pozive prema fiksnim mrežama u BiH u iznosu od 0,042 KM/min (bez PDV).\nZa korisnike Osnovnog tarifnog paketa, cijena poziva unutar fiksne mreže BH Telecoma je povećana za 27,27 odsto, dok je cijena poziva prema drugim fiksnim mrežama u BiH snižena za 19,23 posto.\nTakođe, BH Telecom je ukinuo popust na cijene poziva unutar fiksne mreže u periodu slabog saobraćaja koji je iznosio 25 odsto.


16. Beer Fest posetilo više od pola miliona ljudi! - Novosti - Turistički svet\n16. Beer Fest posetilo više od pola miliona ljudi!\nPrvi put ove godine muzički program se odvijao na tri bine, a publika je imala priliku da uživa u više od 59 sati vrhunskih koncerata, među kojima su bili i nastupi svetskih zvezda Roisin Murphy i bend The Stranglers. Publika na Ušću uživala je i u 60 nastupa najvećih regionalnih i domaćih muzičkih zvezda, među kojima su bili: Riblja Čorba, Dr Nele Karajlić, Van Gogh, YU grupa, Dejan Petrović, Aerodrom, Let 3, Goblini, Partibrejkers, Sunshine, Bad Copy, Kiki&Piloti, Orthodox Celts i mnogi drugi. U šest festivalskih zona posetioci su mogli da uživaju u preko 300 pivskih ukusa i odličnoj hrani koju je ponudilo 80 izlagača.\nKako ističu organizatori festivala, zahvaljujući odgovornim posetiocima, kao i predstavnicima MUP-a Republike Srbije, bezbednost festivala bila je na visokom nivou, tako da za pet dana nije zabeležen nijedan incident na samom festivalu, kao ni u saobraćaju. Takođe, prikupljeno je više od 3 i po tone limenki za reciklažu.\nOve godine po šesti put je organizovan besplatan prevoz u Beogradu, a treći put akcija je organizovana i iz Novog Sada, Kragujevca i Niša. Na ovaj način bezbedno je prevezeno više od 50 hiljada posetilaca, koji su se i edukovali o važnosti odgovorne konzumacije. Akcija je realizovana u okviru društveno odgovorne kampanje »Društvo, ko vozi kući?«, a koju su organizovale kompanija HEINEKEN Srbija, Agencija za bezbednost saobraćaja i Belgrade Beer Fest.\n- I ovoga leta Belgrade Beer Fest je u potpunosti opravdao svoje davno zacrtane ciljeve – druženje, tolerancija i odgovorna konzumacija, a slika koju smo poslali u svet sa Ušća jeste gostoprimljiv i otvoren Beograd i Srbija - poručuju organizatori i dodaju: - Belgrade Beer Fest ima najbolju publiku i oni ovaj festival čine tako posebnim, a ponovni susret zakazujemo za 14. avgust 2019. godine!


Savet za štampu: Srpski telegraf, Kurir, Nove kikindske i Informer kršili kodeks - Društvo - Dnevni list Danas\nPočetna » Društvo » Savet za štampu: Srpski telegraf, Kurir, Nove kikindske i Informer kršili kodeks\nNa ovoj, kao i na prethodnoj sednici članovi Komisije za žalbe imali su suprostavljene stavove da li su „Kikindske“ prekršile kodeks.\nČlan gradskog odbora Srpske napredne stranke iz Kikinde Marko Vukobrat žalio se zbog teksta pod naslovom „Koliko nas košta Vukobrat 25“ u „Kikindskim“, a u kojem se, kako je naveo, „bez navođenja autora teksta postavljaju pitanja koja se tiču njegovih primanja“.\nVukobrat je u žalbi naveo da je „Kikindskim“ uputio odgovor na pitanja u tekstu, jer nije želeo da se u gradu u kojem živi „stvaraju aluzije na njegova primanja ali da odgovor nije objavljen.\nOdgovorajući na žalbu, urednik „Kikindskih“ Željko Bodrožić naveo je da je regovanje Vukobrata u celosti objavljeno u ovom listu, ali ne u narednom broju jer su morali da konsultuju pravnog zastupnika zbog „ozbiljnih laži i uvreda“ koje se navode u odgovoru.\n„Meni se ne sviđa da Savet za štampu na bilo koji način bude sredstvo raskusuravanja izmedju ‘Kikindskih’ i kikindskih naprednjaka“, rekla je Skrozza.\nKako je dodala, reč je o pokušuaju diskreditacije novina, „imajući u vidu da komisije na konkursu za sufinansiranje medijskoj sadržaja Ministarstva informisanja ne dodeljuju sredstva medijima koji su više puta osuđivani pred Savetom za štampu“.\nPredstavnica UNS-a Ljiljana Smajlović rekla je da je novinar dužan da pozove osobu o kojoj piše pre objavljivanja i istakla da će posledica biti na „očigledan prekršaj kodeksa“ da Savet za štampu nije u stanju da donese odluku.\nU ovom slučaju je, sa četiri glasa za, šest protiv i jednim uzdržanim, odlučeno da „Kikindske“ nisu prekršile kodeks.\nInformerkurirNove kikindskeSavet za štampusrpski telegrafBeograd\nJedno reagovanje na “Savet za štampu: Srpski telegraf, Kurir, Nove kikindske i Informer kršili kodeks”\n02. novembra 2019. u 06.18\nEfikasno rešenje je izbaciti njihove novinare iz UNS!


Specijalista za komunikaciju sa kupcem PJ… - Leoni Wiring Systems Southeast d.o.o.\nSpecijalista za komunikaciju sa kupcem PJ Malošište\nLEONI je globalni dobavljač proizvoda i rešenja za upravljanje energijom i podacima u automobilskom sektoru i drugim industrijama. Lanac vrednosti obuhvata žice, optička vlakna, standardizovane kablove i posebne kablove do prilagođenih sistema ožičenja i srodnih komponenti, kao i usluge. Kao partner u inovacijama i dobavljač rešenja, Leoni podržava svoje klijente sa izraženim razvojem i sistemskom stručnošću. Grupa kompanija koja se nalazi na tržištu zapošljava oko 100.000 ljudi u 30 zemalja i ostvarila je konsolidovanu prodaju od 4,1 milijarde EUR u 2020.\nI mi tražimo vas.\nSpecijalista za komunikaciju sa kupcem PJ Malošište *(m/f/d)\nDnevni kontakt sa kupcem putem telefona i elektronske pošte\nOdgovornost i praćenje logističkih procesa između proizvodnih jedinica, kao i poslovne jedinice i kupaca\nPraćenje procesa i rešavanje problema u ERP sistemu (FORS / SAP)\nKoordinacija logističkih i komercijalnih procesa u FORS-u i podrška prvog nivoa postrojenja operativnim aktivnostima\nSvakodnevno praćenje SAP porudžbina, procesa i njihovo prenošenje na vreme u proizvodne pogone\nOdgovornost za intranet portal kupca\nPraćenje tehničkih razlika u JIT porudžbinama sa kupcem\nKoordinacija otkazanih / izmenjenih porudžbina i izmenjenih datuma isporuke\nOdgovornost za definisanje konačnih datuma primene tehničkih promena zajedno sa kupcem\nIzrada različitih izveštaja o praćenju statusa porudžbina i isporuke porudžbina ka kupcu na vreme\nPoželjan VII stepen stručne spreme ekonomskog / tehničkog usmerenja\nPoželjno odgovarajuće radno iskustvo u sektoru logistike\nNapredno korišćenje MS Office paketa i ERP sistema\nOdgovorno planiranje sa kratkim vremenskim rokovima\nRad u skladu sa najvišim standardima u automobilskoj industriji


Press Online :: Izložbe :: Ljubinu izložbu videlo 10.000 posetilaca\nLjubinu izložbu videlo 10.000 posetilaca\nZbog ogromnog interesovanja, izložba “Ljuba – Slike” biće produžena još mesec dana - do 1. jula.\nIzložbu slika akademika Ljube Popovića, otvorenu pre dva meseca u Modernoj galeriji u gradu na Kolubari, do sada je videlo 10.000 posetilaca iz čitave Evrope. To je apsolutni rekord u više od tri i po decenije postojanja Moderne galerije u kojoj će na jesen biti priređena još jedna ekskluzivna izložba slika Dade Đurića, najveća do sada na prostorima bivše Jugoslavije.\nZbog ogromnog interesovanja, izložba “Ljuba – Slike” biće produžena još mesec dana - do 1. jula. Izloženo je 49 radova Ljube Popovića, od kojih su mnogi prvi put prikazani javnosti, a deo se nalazi i u privatnim kolekcijama. Deo izložbe je i triptih “U čast Džona Frejzera“, dimenzija 8,1 sa 2,6 metara, nastao sedamdesetih godina prošlog veka, za beogradski hotel “Interkontinental”, ali s obzirom da mnogim gostima nije odgovarala, često je bila sakrivena iza zavese, a više od dve decenije nalazila se u podrumu. Moderna galerija nastoji da dođe u trajni posed triptiha, u čemu posreduje Ministarstvo kulture.\n- Sa organizovanom posetom Slikarske kolonije iz Koštunića, umetnika iz Hrvatske, Slovenije, Austrije i Srbije, broj onih koji su videli izložbu premašio je 10.000 i izuzetno smo ponosni na taj svojevrsni rekord – kaže Vojislav Jovanović, direktor Moderne galerije. - Od tog broja, četiri petine su odrasli, isto toliko je ljudi van Valjeva, a mnogi su, upravo zbog Ljubine izložbe, prvi put bili u našem gradu. Pred kraj ispitnog roka, očekujemo i organizovanu posetu studenata Akademije likovne umetnosti.\n- Na spratu Moderne galerije biće izložene knjige, dokumenti, đačke knjižice i drugi lični predmeti Ljube Popovića, a otvaranje postavke planiramo za 12. avgust, na godišnjicu njegove smrti – najavljuje Jovanović. - Naš projekat Muzeja fantastike u Valjevu, koji je jedno od poslednjih dela Ljube Popovića, konačno je dobio podršku Vlade Srbije, uvršten je u strateški program Ministarstva kulture do 2027. godine.


RTS :: Donacija "Lukoila" policiji\nDruštvo Donacija "Lukoila" policiji\npetak, 27. dec 2013, 13:19 -> 13:51\nDonacija "Lukoila" policiji\nKompanija "Lukoil" donirala pripadnicima Protivterorističke jedinice Ministarstva unutrašnjih poslova cisternu nafte. Donacija pokazuje da su odnosi dve države prijateljski i da se razvijaju u dobrom pravcu, kaže ministar unutrašnjih poslova Ivica Dačić.\nAmbasador Rusije Aleksandar Čepurin dodelio je, u ime kompanije "Lukoil", pripadnicima Protivterorističke jedinice Ministarstva unutrašnjih poslova cisternu nafte.\nDačić je zahvalio "Lukoilu" i Ruskoj federaciji na tradicionalnoj donaciji, istakvši da to pokazuje da su odnosi dve države prijateljski i da se razvijaju u dobrom pravcu.\nPremijer Dačić je rekao da se nada da u Srbiji sledeće godine neće biti potrebe za intervencijom specijalnih protivterorističkih jedinica, poput PTJ, kao i da će početi mnogi značajni razvojni projekti, poput izgradnje gasovoda "Južni tok".\nDačić je istakao i da će početak gradnje gasovoda biti važan zamajac za celu zemlju.\nPoručio je da moramo da brinemo o porodicama poginulih pripadnika policije kojih za proteklih 20 godina ima skoro 1.000, dodavši da je to istovremeno i naša obaveza.


Srbija bi tražila i Haradinaja da nije pušten - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/Srbija bi tražila i Haradinaja da nije pušten\nNataša Kandić: Srbija treba da dokaze protiv Orića dostavi tužilaštvu BiH, a ne da se meša u njihovu vladavinu pravu\nNadležni organi Srbije bi poslali i zahtev za izručenje kosovskog poslanika Ramuša Haradinaja slovenačkim vlastima da on nije tako brzo pušten na slobodu, saznaje Danas od izvora u Vladi Srbije. Prema rečima naših izvora, ista vrsta poternice raspisana je za Haradinajem kao i za Naserom Orićem i Srbija bi morala da postupi u skladu sa svojim zakonima da mu slovenačke vlasti nisu vratile pasoš u roku od 24 sata.\nDa je Srbija i imala dovoljno vremena da zatraži izručenje Haradinaja, kako saznajemo u vladi, on ne bi bio izručen, jer je poternica za njim zasnovana na istom krivičnom delu za koje mu se sudilo u Haškom tribunalu, a za isto delo ne može se suditi dva puta. Isto tako, srpski organi vlasti ne očekuju ni da će švajcarske vlasti izručiti Orića.\nBivša direktorka Fonda za humanitarno pravo Nataša Kandić ističe za Danas da je poternica za Ramušem Haradinajem iz 2004. godine i da je skinuta sa dnevnog reda i da ne zna zašto je postala aktuelna u Sloveniji. “Moguće je da je reč o nemaru, jer poternica nije aktuelizovana niti aktivna. Kada je reč o Naseru Oriću, poternica za njim je očito aktivna, ali je čudno što preovladava politički pristup tom predmetu i to je jako loše. Naši i političari iz BiH tumače to na način koji je daleko od pravnih razloga i ciljeva suđenja za ratne zločine”, napominje Kandićeva praveći razliku između ova dva slučaja.\nOna podseća da je Bakir Izetbegović izjavio da je bitno poštovati sudove i teritorijalni integritet, imajući u vidu da je Naser Orić državljanin BiH, kao što su i žrtve zločina za koji se tereti državljani te države. “Ponovo se aktuelizuje u Srbiji jedan ideološki pristup, na koji su upozoravali poslanici EP, odnosno velikosrpski hegemonizam u procesuiranju ratnih zločina. Srbija misli da može da sudi nekome bez obzira čiji je neko državljanin i to je korak nazad za Srbiju”, navodi naša sagovornica.\nAko je tačno da Tužilaštvo za ratne zločine Srbije poseduje dokaze protiv Orića, dodaje ona, onda je to ozbiljan slučaj, ali te dokaze treba da dostavi tužilaštvu u BiH. “Dakle, zahtev za izručenje Orića je politički pristup Srbije i predstavlja mešanje u vladavinu prava druge zemlje. Svakako da ako postoje dokazi tužilaštvo ne može da oslobodi Orića”, objašnjava Kandićeva, koja dodaje da je problem sa zakonom u Srbiji koji pod hitno treba menjati.\nOna dodaje da se nada da će Srbija dostaviti švajcarskom sudu dokaze koje ima protiv Orića i da će Švajcarska to razmotriti i ukoliko postoji osnovana sumnja da je počinio zločin preda ga tužilaštvu BiH.\nPoredeći sa slučajem Haradinaja, Kandićeva napominje da je to nešto potpuno drugačije, što je “jasno i iz izjava premijera”. Prema njenim rečima, postoji dosta poternica i optužnica protiv Albanaca sa Kosova koje nikada nisu ni pregledane iz političkih razloga, a koje se verovatno čuvaju da se u jednom trenutku aktuelizuju.\nŠta je MUP dostavio Sloveniji?\nPremijer Srbije Aleksandar Vučić, komentarišući slučaj sa zadržavanjem Ramuša Haradinaja u Sloveniji, rekao je u petak na konferenciji za medije u Vladi Srbije da neće da se meša u rad pravosudnih organa i da je MUP prosledio informacije slovenačkim organima koje su bile zatražene o tom slučaju. Kako Danas nezvanično saznaje, od MUP Srbije je bilo zatraženo samo da identifikuje lice sa poternice, u ovom slučaju Ramuša Haradinaja, što je i učinjeno sa srpske strane.


29.06.2020 u 18:06\nKiše odložile žetvu za jul\nPančevo – Najpre suša, a potom gotovo dve nedelje preobilnih padavina, ozbiljno su zabrinuli ratare južnog Banata. Situacija u atarima opština Pančevo, Opovo, Alubunar i Kovačica je „šarena”, ali je izvesno, prema rečima Bogdana Garalejića, rukovodioca Savetodavne službe i saradnika Instituta „Tamiš” u Pančevu, da će žetva pšenice sa 24.037 hektara biti odložena za period posle 1. jula, što za ovo područje nije optimalni rok za taj posao. „Na usevima pod pšenicom i tritikoleom, zbog dugih kiša, vide se otvoreni klasovi, što u žetvi može da donese osipanje zrna u završnoj fazi sazrevanja, odnosno punog zrenja. Kiše su razlog i za odlaganje žetve uljane repice, kod koje sa naglim otopljavanjem može doći do pucanja mahuna i takođe osipanja zrna, što umanjuje prinose”, ocenjuje za\n25.05.2020 u 12:08\nPrvi slučaj zaraze u pančevačkom sudu, kolege negativne\nPANČEVO - Jedna osoba zaražena je korona virusom u u Osnovnom sudu u Pančevu, a nekoliko osoba koje su bile u kontaktu s tom osobom su negativne, rečeno je danas Tanjugu u Osnovnom sudu. U sudu kažu da je reč o zaposlenom na određeno vreme koji nije radio tokom vanrednog stanja, već samo proške nedelje u utorak i sredu, kada su poštovane sve mere, a on se na poslu zadržao kraće od punog radnog vremena. Takođe, kako kažu, on se nije zarazio u radno okruženju, a kolege koje su bile u kontaktu s njim su izolovani i posle testa obavljenog u Zavodu za javno zdravlje potvrđeno je da su negativni na virus kovid 19. Dve prostorije u kojima je zaražena osoba boravila dodatno su dezinfikovane, dok je zgrada suda i do sada svakodnevno dezinfikovana. Uz primenu svih zaštitnih mera koje je\n25.03.2020 u 16:09\nU Novoj Crnji otrivena laboratorija za proizvodnju marihuane\nPripadnici Ministarstva unutrašnjih poslova u Pančevu i Zrenjaninu otkrili su na teritoriji opštine Nova Crnja ilegalnu laboratoriju za proizvodnju marihuane u veštačkim uslovima i uhapsili S. P. (1988) iz Vršca i B. M. (1997) iz Bele Crkve zbog postojanja osnova sumnje da su izvršili krivično delo neovlašćena proizvodnja i stavljanje u promet opojnih droga. Policija je u improvizovanoj laboratoriji, koja je bila opremljena lampama, ventilatorima, trafoima i tajmerima, zaplenila 141 stabljiku marihuane ukupne težine od oko 6,5 kilograma, saopšteno je iz MUP-a Srbije. Osumnjičenima je određeno zadržavanje do 48 sati i oni će, uz krivičnu prijavu, biti privedeni nadležnom tužilaštvu u Zrenjaninu.\n13.01.2020 u 11:30\nVasilica se ori Kačarevom\nKačarevo – Uoči 14. januara, Kačarevom hode muškaraci u gunjevima, pod maskama vučjeg lika i s ovnujskim rogovima. Naoružani su drvenim mačevima, spremni da godinu staru „proteraju”. Meštani donose drva u centar sela, upali se velika vatra, igra se oko nje, ispija rakija, zbijaju šale. Mladu nevestu čuvaju od zlih sila čitavu noć... A kada se razdani, povorka kreće po selu, od kuće do kuće. Gosti domaćina pozdravljaju ritualnim skokovima, žele mu berićet, sreću, zdravlje, da mu čeljad, kuća i stoka napreduju. Sve se ori od klepeta zvona, pesme, lupnjave štapovima. Iznosi se prazna banica i pita sa zeljem. Međ korama je parica, a u čašicama rakija… Tako je nekada dočekivana Nova godina po julijanskom kalendaru. A na tragu tih davnih običaja, danas Kačarevom „haraju” Vasiličari,\n11.12.2019 u 21:00\nVrtići u banatskim selima primaju decu na druženje\nŽitište – Ove jeseni deca su oživela pet mesta u jednoj banatskoj opštini. Reč je o akciji koju je poveo Kabinet ministra bez portfelja zaduženog za demografiju i populacionu politiku zajedno s lokalnom samoupravom s namerom da se bar donekle zaustave negativni trendovi u kretanju stanovništva. Kao i u svim delovima naše zemlje, i u srednjem Banatu sela se intenzivno napuštaju, s tim da je ovde reč o bogatim naseljima, u kojima se uglavnom živelo daleko od siromaštva. U takozvanom pilot-projektu nazvanom „Moj vrtić – moje čuvalište” predškolska ustanova „Desanka Maksimović” je u opštinskom središtu Žitištu i u još četiri sela – Banatskom Karađorđevu, Tordi, Torku i Srpskom Itebeju – omogućila da se ove godine od početka septembra do sredine decembra organizuje besplatan boravak u vrtićima\n02.11.2019 u 12:27\nOlujna košava danas i sutra na jugu Banata\nNa jugu Banata danas i sutra duvaće olujna košava povremeno sa udarima preko 24 metara u sekundi, koji će u ponedeljak, 4. novembra, biti u slabljenju, upozorio je Republički hidrometeorološki zavod. U Srbiji će sutra biti pretežno oblačno, ponegde sa slabom kišom. Više padavina se očekuje na zapadu i jugozapadu. U Timočkoj krajini tmurno i hladno sa slabom kišom. Vetar će bit slab i umeren, u planinskim predelima i košavskom području povremeno jak, južni i jugoistočni, koji će na jugu Banata dostizati i udare olujne jačine. Jutarnja temperatura od 7 C do 12 C, a najviša dnevna od 16 C do 22 C, a u Timočkoj krajini oko 12 C. U Beogradu sutra pretežno oblačno, povremeno sa slabom kisom. Vetar umeren i jak, jugoistočni. Jutarnja temperatura oko 12 C, a najviša dnevna oko 19\n14.09.2019 u 14:11\nU Žitištu novi slučaj afričke kuge svinja\nU mestu Srpski Itebej, naselju u opštini Žitište, na jednom gazdinstvu kod tri grla utvrđeno je prisustvo bolesti afričke kuge svinja. Ovo je prvi slučaj zaraze u Vojvodini, od čega se već dugo strahuje zbog blizine mađarske i rumunske granice gde postoji veliki broj žarišta ove teške bolesti životinja. Kako saznajemo, na ovom gazdinstvu već je izvršena eutanazija životinja, a vlasniku svinja isplaćena je naknada. Nadležni sumnjaju da je bolest stigla iz Rumunije. U Upravi za veterinu rečeno je da su u skladu s procedurom preduzeli sve neophodne mere kako bi se u najvećoj mogućoj meri zaštitilo to područje. Podsetimo, prvi slučajevi ove teške i veoma zarazne bolesti svinja u Srbiji otkriveni su pre oko mesec dana u okolini Mladenovca i Smederevske Palanke. U tri sela: Rabrovcu,\n01.06.2019 u 10:12\nSitna nedela ne interesuju policiju\nU selu Bavaništu (Banat, Srbija), kamenovali su kuću predsednice Udruženja „Dani ćirilice”. Oštećena se ne izjašnjava ko bi mogao biti počinilac toga nedela. O ovome nije ni obavestila nadležne organe, jer je već imala iskustva sa lopovima i zna da se ništa ne preduzima kada šteta nije velika. Ta minimalna šteta (po zakonu) oko koje policija neće da se bakće (isto po zakonu) vrlo često je maksimalni prihod oštećenog. Koga zakon treba da čuva – oštećene ili kriminalce? Kostadin Bjelica, Vrbas\n15.05.2019 u 12:00\nPrvi pacijenti na novom internom odeljenju pančevačke bolnice\nPančevo – Interno odeljenje Opšte bolnice Pančevo primilo je prve pacijente, potpuno je rekonstruisano, četiri i po decenije od osnivanja. Ovoj zdravstvenoj ustanovi gravitira više od 250.000 žitelja južnog Banata, a zamašna obnova završena je posle 17 meseci. Radove je finansirala pokrajinska vlada sa 600 miliona dinara i to 500 za rekonstrukciju i 100 miliona dinara za opremanje. Potpuno je rekonstruisano svih šest etaža centralnog bloka, više od 7.500 kvadratnih metara, nisu dirani samo spoljni zidovi. Od krova koji je zamenjen novim, do podruma, obnova je obuhvatila arhitektonsko-zanatske radove, zamenjena je sva stolarija, vodovodno-kanalizacione, električne i grejne instalacije, ugrađeni novi liftovi, ventilacioni i sistem dojave od požara. Na istoj vertikali najvećeg\n10.02.2019 u 10:22\nVučić nastavio kampanju „Budućnost Srbije” obilaskom Južnobanatskog okruga\nPredsednik Srbije Aleksandar Vučić nastavio je kampanju „Budućnost Srbije” obilaskom Južnobanatskog okruga, a prva tačka je Opovo. U tom mestu obišao je Dom zdravlja u kojem je zaposleno 70 ljudi, od kojih 20 lekara specijalista. Ispred Doma zdravlja predsednika je dočekao veliki broj meštana Opova i zaposlenih u toj zdravstvenoj ustanovi, koja je, kako je rekla direktorka Sofija Popović, 2014. godine imala dug 105 miliona dinara. Popović je za Tanjug rekla da su od 2015. godine, pa u naredne dve, kompletno renovirane tri ambulante u Domu zdravlja, dobijen je novi sanitet od sredstava lokalne samouprave. Kaže i da su aplicirali kod vladine Kancelarije za javna ulaganja za digitalni rendgen, ultrazvuk i još jedan sanitet, koji im je potreban za pružanje usluga meštanima Čente, kojima


Jazz Nedeljom: Christian Scott aTunde Adjuah: Axiom – Cveće zla i naopakog\nJazz Nedeljom: Christian Scott aTunde Adjuah: Axiom\nObjavljeno 14 februara, 2021 by mehmetkrljic\n*za Scotta ove instrumente prave ručno i možete ih naći po aukcijama diljem interneta za prilično skupe pare…\nS druge strane, urnebesan ritmički program je toliko zgusnut, toliko moćan da bi ovaj album skoro mogao da se sluša i bez ikakvih solaža. Bubnjar Corey Fonville pored „normalnog“ seta svira i Rolandov sempling ped SPDSX, dajući muzici prijatno „elektronsku“ dimenziju, posebno u sadejstvu sa dubokim, toplim električnim basom Krisa Funna, kreirajući razne vrste spona sa modernijim plesnim muzikama, poglavito hip-hopom i trapom, dok odozgo perkusionista Weedie Braimah poliva kolekcijom tradicionalnih udaraljki (djembe, konge…), za muziku koja je istovremeno agresivno moderna i ljupko referencijalna.\nPijanista Lawrence Fields – inače još jedan momak iz Nju orleansa i pouzdan saradnik Joea Lovana, Davea Douglasa, Branforda Marsalisa… – ovde je takođe esencijalan u kreiranju pratnje koja je višeslojna, harmonski veoma autonomna, presudna za atmosferu, ali puna minucioznih, savršeno odmerenih ideja i rešenja. Fieldsovo sviranje sintisajzera mi je pogotovo upečatljivo sa tim odazivanjem na izazove koje su Corea, Zawinul i Hancock postavili svirajući sa Milesom i jednom zrelom, autoritativnom svirkom koja uspelo „hladi“ uzavreli ritmički pakao.\nNaravno, sam Scott je u jakoj formi, sa trubama i flugelhornom koje se voze kroz razne efekte i kreiraju svu silu atmosfera i ambijenata. Lider je nežan svirač, sa mnogo pažljivih, legato odrađenih tonova koje pušta da zamru, uživajući u njihovoj nežnosti (slušajte kraj iste te kompozicije), ali i vozač u bržoj traci kada se tako oseća. Guinnevre, recimo, ga zatiče u agresivnijem, distorziranom modusu, sa trubom koja para nebo visokim notama preko divlje, poludele ritmičke pratnje, pa se onda lako vraća u varijacije na glavnu temu, pa pušta nežne, gotovo uspavljujuće tonove… Alternativna verzija ove kompozicije pri kraju albuma ima još žešću solažu i Scott ovde sasvim lako prikazuje tu ideju o poštovanju – i zalivanju – korena ali zagledanosti u nebo.\nPosle paklene Guinnevere ide „traperska“ Song she never heard, blago „latinizovan“ komad na kome Fields ima prostora da solira na klaviru a Scott i Elena sviraju nežne, umiljate teme, pa onda Sunrise in Beijing gde je ritam toliko agresivan da se Scott posle sviranja teme sklanja iz miksa puštajući Elenu da pesmu doveze do kraja, boreći se krešendima na flauti protiv pobesnelih bubnjara. West of the West je bluz napisan na osnovu Scottovih iskustava sa uzgrednim rasizmom koji ga je dočekao kada se doselio u Los Anđeles a gde fantastični saksofonista Alex Han (diplomac Berkloija, sarađuje sa Marcusom Millerom, Stanleyjem Clarkom…) demonstrira svoje free jazz veštine. Han je toliko dobar na alt-saksofonu da je prava sreća da alternativna verzija Guinnevre ima još jednu njegovu izvrsnu solažu.\nOznačeno Christian Scott aTunde Adjuah, džez, jazz\nPrethodni članak Mehmet Metal Mejhem: Nedeljni metal pregled 13-02-2021\nSledeći članak Video igre: Annalynn


Obilježen Dan četvrtog bataljona Vojne policije VRS - FILTER\nSluženjem pomena i polaganjem vijenaca na spomenik “Slava srpskom borcu” u Istočnom Sarajevu danas je obilježen Dan Četvrtog bataljona Vojne policije koji je djelovao u sastavu Sarajevsko-romanijskog korpusa Vojske Republike Srpske /VRS/.\nSekretar Udruženja veterana Vojne policije Sarajevsko-romanijskog korpusa VRS Dragan Pjević rekao je novinarima da je kroz Četvrti bataljon prošlo 409 boraca od kojih je 21 poginuo.\nPjević je naveo da je 30 vojnika odlikovano najvišim vojnim priznanjima.\nOn je podsjetio da je prije pola vijeka, 1972. godine, formiran 288. bataljon Vojne policije, tada kao jedinica pod direktnom komandom Sarajevske armijske oblasti, koji je bio smješten u sarajevskoj kasarni “Viktor Bubanj”.\n“Jedinica je 24. maja 1992. godine nakon višednevne blokade, a po ranijem sporazumu JNA i Predsjedništva BiH, napustila kasarnu Viktor Bubanj i izmještena je u kasarnu Slobodan Princip Seljo u Lukavici”, rekao je Pjević.\nPripadnik vojne policije Danilo Beribaka podsjetio je da je od ljudstva koje je pristupilo VRS 25. maja 1992. godine formiran Četvrti bataljon Vojne policije koji je kao prištabska jedinica đelovao u sastavu Sarajevsko-romanijskog korpusa.\nPrethodna Pale: Međunarodni naučni skup „Nauka i stvarnost” okupio 100 učesnika\nSledeća Na Sokocu promovisana knjiga “Tragom jedne familije”


Subvencije za samozapošljavanje 7 miliona dinara, nema interesovanja za program pripravnika sa srednjim nivoom kvalifikacija | InfoKG - Gradski portal - Kragujevac - Najnovije vesti\n14:00 | Utorak, 26 10 2021\nGradski savet za zapošljavanje je na 10. redovnoj sednici razmatrao prijave po javnim pozivima za subvencije poslodavcima za zapošljavanje teže zapošljivih lica i subvencije za samozapošljavanje, kao i izveštaj o realizovanim sredstvima Lokalnog akcionog plana zapošljavanja.\nNa osnovu sporazuma između grada Kragujevca i Nacionalne službe za zapošljavanje, za realizaciju mera subvencije poslodavcima za zapošljavanje teže zapošljivih lica izdvojeno je 5.600.000 dinara, i planirana sredstva biće utrošena u potpunosti, kazala je Jelena Zorić iz Nacionalne službe za zapošljavanje. Na osnovu dve odluke 24 poslodavca angažovaće 25 teže zapošljivih lica. Za program subvencija za samozapošljavanje i ove godine je bilo najveće interesovanje, zbog čega je obavljeno rangiranje. U skladu sa raspoloživim sredstvima u iznosu od 7.020.000 kroz ovu meru, biće angažovano 28 lica.\nRazmatrajući izveštaj o realizovanim sredstvima Lokalnog akcionog plana zapošljavanja, Saša Soković, načelnik Odeljenja za lokalni ekonomski razvoj i privredu, kazao je da je od planiranih 16.295.000 dinara iskorišćeno 15.393.000, što je realizacija od 95 odsto. Sredstva su utrošena za realizaciju mera javnih radova, subvencija za zapošljavanje teže zapošljivih lica, subvencija za samozapošljavanje i program pripravnika sa visokim nivoom kvalifikacija. Lokalnim akcionim planom zapošljavanja ove godine, prvi put predviđen je program pripravnika sa srednjim nivoom kvalifikacija, međutim za njega nije podnet nijedan zahtev.\nZa preostali iznos predviđenih, a nerealizovanih sredstava u iznosu od oko 900.000 dinara, biće izvršena preraspodela i utrošiće se za meru samozapošljavanja.\nZa tri programa ZAPOŠLJAVANJA grad i NSZ obezbedili 12,7 miliona dinara 12:00\nNeutrošena sredstva LAPZ preusmerena na meru subvencija za samozapošljavanje 12:00


Osnovan Umetnički savet Filmskog centra Srbije |\n► Mali: U novembru prvi efekti dolaska DFC-a\nFoto : Beta/SLOBODAN MILJEVIC\nMali je posle sastanka sa predstavnicima DFC-a novinarima rekao da će u narednih desetak dana biti precizirana garantna šema pomoći srpskim mikro, malim i srednjim preduzećima i da očekuje da uslovi budu povoljniji nego što je bila pomoć Vlade Srbije da bi se prevazišla kriza u poslovanju usled pandemije koronavirusa.\nOdgovarajući na pitanje kakve su bile ponuda DFC-a za garancije kredita firmama u Srbiji, ministar je rekao da je ponuda bila veoma povoljna, ali da je on odbio jer želi da se izbori za bolje uslove.\nGarantna šema sa DFC-om, kako je objasnio, obezbediće novac za likvidnost preduzećima i kupovinu nove opreme i tehnologije.\n"Osim garantne šeme oni insistiraju da obezbedimo i posebnu liniju zamikro, mala i srednja preduzeća, ali do 500 zaposlenih, za njihov dalji razvoj. Na taj način smanjuje se rizik ulaganja, a privrednici dobijaju kredibilitet koji im je potreban da razvijaju i otvaraju nova tržišta", kazao je Mali.\nNa sastanku je, kako je rekao, razgovarano i o projektima iz programa "Srbija 2025" u vrednosti 14 milijardi evra, kojim je predviđena izgradnja auto-puteva i železničkih pruga, kao i druge infrastrukture.\n"Važno je što su predstavnici DFC-a zainteresovani da daju podršku američkim investitorima da dođu u Srbiju i otvore fabrike", rekao je Mali i dodao da Amerikanci žele da pomognu Srbiji u razvoju finansijskog tržišta i obezbede i druge finansijske instrumente, kako bi se obezbedili dodatni izvori finansiranja.\nMali je podsetio da ranije projektovano da će privredni rast Srbije ove godine biti minus jedan ili nula, ali da najnovije projekcije pokazuju "da smo bliže nuli".\n"Po tome ćemo biti, ako ne prvi, onda među prve tri zemlje u Evropi", rekao je Mali.\nMali: MMF saglasan da plate u javnom sektoru budu povećane od iduće godine\nMinistarstvo finansija Srbije objavilo Nacrt zakona o digitalnoj imovini\nMinistarstvo finansija Srbije je danas na svojoj internet stranici objavilo Nacrt zakona o digitalnoj imovini i zatražilo komentare i predloge.\nDržave sa visokom stopom apsolutnog siromaštva, odnosno velikim brojem stanovnika koji ne mogu da zadovolje ni osnovne životne potrebe, nisu potrebne Evropskoj uniji kao dodatni teret, rekao je danas saradnik Fondacije Centar za demokratija Ivan Sekulović.\nKompanija MK Rizort (MK Mauntain Resort) objavila je danas da je uvela fleksibilnje uslove rezervacije sa kovid garancijom, koja podrazumeva refundaciju uplaćenih sredstava u celosti, te da je mesec i po dana pred otvaranje zimske sezone, hotel "Grand" na Kopaoniku spreman da primi goste.\nVladimir Vučković podneo je ostavku na mesto člana Fiskalnog saveta Srbije zbog odlaska na novi posao u privatnom sektoru, potvrđeno je danas u tom nezavisnom telu.


Azerbejdžan - Srbija: Analiza utakmice | Sportske Kladionice\nHome Sportsko klađenje Tip dana Azerbejdžan – Srbija: Analiza utakmice\nAzerbejdžan – Srbija: Analiza utakmice\nDanas, nema mnogo fudbalskih utakmica u ponudi, ali zato se ponovo igra jedna runda kvalifikacija za Svetsko prvenstvo u Kataru, gde su u okviru Grupe A, sastaju domaća selekcija Azerbejdžana i gosti, selekcija Srbije.\nNisu najbolje i najsrećnije počeli ove kvalifikacije, jer su imali najteži mogući zadatak, da igraju na gostovanju protiv favorita Grupe A, selekcije Portugala. Što je najbolje za njih, oni se nisu uopšte obrukali u Portugalu, šta više odigrali su vrlo hrabro, ali defanzivno, da bi na kraju izgubili 0-1 autogolom. Nakon toga nisu igrali takmičarsku utakmicu, nego su odmerili snage u prijateljskom meču sa selekcijom Katara i izgubili 1-2. Danas na domaćem terenu, oni moraju da idu na tri boda i moraju da napadnu reprezentaciju Srbije, ukoliko žele da imaju bilo kakve šanse za kvalifikacije.\nTrebalo je samo četiri dana da novi selektor Dragan Stojković Piksi zapali Srbiju i ponovo vrati nadu da će fudbalska reprezentacija Srbije nešto moći da uradi na međunarodnoj sceni. Ko nije ranije pratio rad Stojkovića kao trenera bi mogao da bude iznenađen totalnim fudbalom koji on forsira, ali njegova prošla ekipe Guanghzhou RF je bila poznata po tome da je igrala na gol više. Prvo je pobeđena Republika Irska rezultatom 3-2, da bi nakon toga odigrano nerešeno sa Portugalom 2-2. Ono što je specifično u igri Srbije je činjenica da samo napadaju, a da im odbrana ne funkcioniše nikako.\nOve dve ekipe su igrale tri puta do sada, a Srbija je pobedila na sva tri susreta, a što se golova tiče, dva od tri puta je bilo više od dva gola.\nVeć smo napisali zašto smatramo da bi obe ekipe trebalo da grizu na ovom meču, te da je najbolje na ovoj utakmici odigrati Over 2.5 Goals (da obe ekipe postignu više od dva gola), koja opklada se plaća solidnom 2.07 kvotom u sportskoj kladionici 22Bet.


Napravi prve preduzetničke korake II\nOdržan je drugi dupli blok edukacija na teme o preduzetništvu pod nazivom “Napravi prve preduzetničke korake” u dva bloka: pre i posle podne prisustvovalo je ukupno 38 polaznika. Polaznici su deca završnih godina tehničkih škola iz Užica, Požege, kao i 4 nova polaznika iz Arilja. Današnja edukacija je fokusirana na razvijanje ideje, njenih dobrih i loših strana, opasnosti i dobre strane koje može doživeti na tržištu, i kroz jezik i pojmove koji su dostupni njihovom uzrastu, odrastanju i sredini približili smo im poslovnu stranu i opstanak\nNapravi prve preduzetničke korake I\nPoslovni inkubator u Užicu je proizvodni i kao takav ostvaruje jaku vezu sa tehničkim školama čije kadrove kroz edukaciju podstiče na buđenje preduzetničkog duha, formiranje preduzetničke ideje, i kao jednu celinu uz pomoć Grada Užica, NSZ i drugih ključnih faktora realizovali i sproveli do krajnjeg cilja, odnosno do pokretanja sopstvenog posla. Kroz ovakve vidove edukacija realizovane od strane Biznis inkubator centra do sada je prošlo preko 300 polaznika, učenika završnih razreda, studenata, osoba koje su teško zapošljiva kategorija, žena, osoba sa posebnim potrebama.\nNa današnjoj edukativnoj radionici, prvoj u nizu od pet duplih blok edukativnih jedinica “Napravi prve preduzetničke korake”, u dva bloka: pre i posle podne prisustvovalo je ukupno 35 polaznika. Polaznici su deca završnih godina tehničkih škola iz Užice i Požege.\nNaš Biznis inkubator je od danas postao bogatiji za još jednoga “stanara” čija centrala je u Izraelu, koji ima svoje poslovnice širom sveta: Francuskoj, Nemačkoj, Italiji, Holandiji, Španiji, Švedskoj, Turskoj, Velikoj Britaniji, Argentini, Brazilu, Americi, Koreji, Kini, kao i u Srbiji. U Srbiji pored Beograda od sada ISCAR TOOLS ima predstavništvo i u prostorijama Biznis incubator centra. ISCAR tools je najveća od 15 kompanija u IMC (International Metalworking Companies) grupi. Zajedno, proizvode dinamičnu sveobuhvatnu liniju preciznih alata za obradu metala. Ove kompanije proizvode širok spektar tvrdo metalnih pločica, glodala od tvrdog metala, kao i držača alata, koji pokrivaju većinu aplikacija za obradu metala. IMC takođe pruža inženjerska i proizvodna rešenja za glavne industrije širom sveta. Mnogi inovativni proizvodi, posebno dizajnirani za potrebe kupaca, učinili su IMC svetskim liderom u glavnim proizvodnim industrijama kao što su automobilska, vazduhoplovna i proizvodnja kalupa za brizganje plastike i obojenih metala.


Podrška konkurentnosti malih i srednjih preduzeća | Biznis.rs\nErste Banka dobila pet miliona evra od EBRD\n27.10.2021 15:20 Autor: Redakcija Biznis.rs 0\nEvropska banka za obnovu i razvoj (EBRD) obezbedila je Erste Banci u Srbiji pet miliona evra za podršku konkurentnosti malih i srednjih preduzeća (MSP)...\nEvropska banka za obnovu i razvoj (EBRD) obezbedila je Erste Banci u Srbiji pet miliona evra za podršku konkurentnosti malih i srednjih preduzeća (MSP) u Srbiji. Kako je navedeno, finansiranje će pomoći lokalnim malim i srednjim preduzećima da dostignu najbolje industrijske standarde i primene direktive Evropske unije (EU).\n„Cilj ove podrške jeste da ohrabri mala i srednja preduzeća da ulažu u dostizanje standarda EU u tri ključne oblasti: zaštita životne sredine, zdravlje i bezbednost i kvalitet proizvoda. Mala i srednja preduzeća će takođe imati pristup savetodavnim uslugama prilagođenim njihovim potrebama i ekspertizi za uvođenje i primenu standarda i direktiva, kako bi bili konkurentniji na tržištima EU. Na raspolaganju će im biti i grantovi u iznosu do 15 procenata od ukupnog iznosa kredita po uspešnom završetku projekta. Savetodavnu podršku i grantove finansira EU“, ističe se u saopštenju Erste Banke.\nKreditna linija je deo šire inicijative EBRD-EU, koja ohrabruje mala i srednja preduzeća širom Zapadnog Balkana da ulažu u projekte koji poboljšavaju njihovu konkurentnost na lokalnom i inostranom tržištu.\nProgram se sprovodi u saradnji s Ministarstvom privrede Republike Srbije. U dogovoru s Ministarstvom privrede Evropska unija je odobrila dodatnih 10 miliona evra u okviru Instrumenta pretpristupne pomoći (IPA) za EBRD Program konkurentnosti malih i srednjih preduzeća u našoj zemlji.\nZašto je veliki zagađivač postao novi član OIE Srbija?\nDirektorka EBRD-a za finansijske institucije za region Zapadnog Balkana i Istočnu Evropu, Aleksandra Vukosavljević naglasila je da će novo finansiranje olakšati malim i srednjim preduzećima pristup dobro strukturiranim finansijama, pomažući im da postanu konkurentniji i omogućiti im bolju integraciju u regionalne i evropske lance vrednosti.\nPredsednik Izvršnog odbora Erste Banke, Slavko Carić, rekao je da su sredstva iz ove kreditne linije namenjena postojećim i potencijalnim klijentima koji žele da svoje proizvode i usluge usklade sa standardima EU i implementiraju njene direktive, što će im, kako kaže, omogućiti da budu konkurentni i na tom tržištu.\nŠef Delegacije EU u Srbiji, Emanuele Žiofre, naveo je da projekti u Srbiji koje finansira EU promovišu otvaranje novih radnih mesta, ekonomski i tehnološki razvoj i poboljšanje zakonodavnog okvira, kao i da svi oni doprinose poboljšanom ekonomskom okruženju.\n„Preduzeća, naravno, takođe imaju koristi od naše pomoći, a ovaj program je samo još jedan dokaz za to, jer jača konkurentnost i trgovinski kapacitet MSP kroz usklađenost sa prioritetnim direktivama EU u oblasti zaštite životne sredine, zdravlja i bezbednosti na radu, kao i standardima kvaliteta i bezbednosti proizvoda. Drago nam je što sarađujemo sa bankama kako bismo osnažili preduzeća i pomogli im u pristupu finansiranju“, naglasio je on.\nBIZNIS EBRD ERSTE BANKA EVROPSKA UNIJA MALA I SREDNJA PREDUZEĆA PODRŠKA PRIVREDI


Bijeljinska veterinarska inspekcija pojačava kontrole\nVeterinarska inspekcija u Bijeljini najavila je danas da će pojačati kontrolu odlaganja leševa životinja i upozorila da će i do 3.000 KM biti kazna za njihovo bacanje u rijeke ili druge vodene tokove i odvode.\n"Kazna za sva lica koja životinjske leševe budu bacala u rijeke ili druge vodene tokove i odvode, omogućavajući time širenje zaraze, iznosiće do 3.000 KM", upozorili su iz gradskog Odjeljenja za inspekcijske poslove.\nVeterinarska inspekcija u Bijeljini najavila je da će, sa ciljem pojačane kontrole, uvesti i dežurstva u dane vikenda.U saopštenju se navodi da bačeni leš, dijelovi trupa ili organa životinje predstavljaju potencijalni izvor zaraze.\nOsim u vodene tokove, zabranjeno je bacanje leševa životinja na otvorenom prostoru - putevima, šumama i drugim mjestima.\n"Vlasnici životinja, na osnovu Zakona o veterinarstvu, dužni su da prijave uginuće životinja zoohigijeničarskoj službi i da se pridržavaju uputstava u vezi sa odlaganjem leševa, kao i da o uginuću životinje obavijeste Veterinarsku inspekciju", ističe načelnik gradskog Odjeljenja za inspekcijske poslove Boban Jovičević.\nOn je naveo da su vlasnici obavezni da, ukoliko sumnjaju da je životinja uginula od zarazne bolesti, o tome obavijeste ovlašćenu veterinarsku organizaciju koja će uzeti patološki materijal i poslati ga na ispitivanje radi ustanovljavanja uzroka uginuća.\n"Zoohigijenska služba je dužna da, kada je to potrebno, obezbijedi prevoz leša sa mjesta uginuća do mjesta za pregled leševa ili za sakupljanje, preradu ili uništenje, kao i da obezbijedi dezinfekciju mjesta uginuća, vozila i opreme, što je od naročitog značaja sa aspekta suzbijanja bolesti koje se sa životinje, odnosno leša, mogu prenijeti na čovjeka ili na druge životinje", naveo je Jovičević.\nUkoliko odgovorna lica ne ispoštuju navedene odredbe Zakona o veterinarstvu, predviđene su novčane kazne od 1.000 do 3.000 KM za privredno društvo ili drugo pravno lice, od 300 do 900 KM za odgovorno lice u privrednom društvu ili drugom pravnom licu, od 1.000 do 3.000 KM za preduzetnike, te od 500 do 1.500 KM za fizičko lice.


Turista u svijetu 72 odsto manje – Portal Nikšić\nTurista u svijetu…\nTurista u svijetu 72 odsto manje\nIznoseći najnovije podatke, prema kojima su destinacije u svijetu od početka ove godine do kraja oktobra primile 900 miliona stranih turista manje nego u isto vrijeme prošle godine, u UNWTO-u to direktno povezuju s uticajima pandemije i uvedenim ograničenjima putovanja, što je znatno smanjilo povjerenje i potražnju za putovanjima.\nZa gubitak prihoda od 935 milijardi USD od izvoza od međunarodnog turizma iz te organizacije kažu da je više nego deset puta veći nego 2009. pod uticajem globalne ekonomske krize, dok za sveukupni ogromni pad turizma zbog pandemije upozoravaju da bi mogao rezultirati ekonomskim gubitkom od dva biliona USD u svjetskom bruto domaćem proizvodu (BDP).\n,,UNWTO na osnovu trenutnih dokaza za cijelu ovu godinu očekuje pad međunarodnih dolazaka za 70 do 75 odsto u odnosu na prošlu godinu, čime se zapravo globalni turizam vraća na nivo od prije 30 godina. To znači i milijardu dolazaka stranih turista manje i gubitke od oko 1,1 bilion USD u međunarodnim prihodima od turizma“, naveli su iz UNWTO-a.\nKomentarišući takve pokazatelje, glavni sekretar UNWTO-a, Zurab Pololikashvili podsjetio je da je ta specijalizovana organizacija UN-a za turizam od početka pandemije vladama, preduzećima i javnosti iznosila pouzdane podatke o neviđenom uticaju pandemije Covid-19 na globalni turizam, dokazujući i time da je to jedan od najpogođenijih sektora u toj krizi.\n,,Iako vijesti o vakcini jačaju samopouzdanje i industrije i putnika, ipak je još dug put do oporavka. Stoga moramo pojačati napore na sigurnom otvaranju granica, podržavajući pritom turistička radna mjesta i preduzeća, jer ograničenja putovanja i dalje postoje, čak se u zimskom periodu i pojačavaju i sve to otežava i odgađa oporavak turizma“, poručio je Pololikashvili.\nAzija i Pacifik su među svim svjetskim regijama u prvih deset mjeseci ove godine pretrpjeli najveći negativni uticaj pandemije na turizam, a imaju i najviši nivo putničkih ograničenja cijelo vrijeme, što je dovelo do čak 82 odsto manje dolazaka turista u odnosu na isti prošlogodišnji period, kada je ta regija bila jedna od najbrže rastućih u svjetskom turizmu.\nSličnu poziciju u prošloj godini imao je i Bliski Istok, koji ove godine bilježi 73 odsto manje dolazaka stranih turista, dok ih je u Afriku došlo 70 odsto manje, a u Evropu i Ameriku za po 68 odsto manje.\nZa Evropu iz UNWTO-a podsjećaju da je u septembru i oktobru imala nešto manji pad međunarodnih dolazaka turista od ostalih svjetskih regija, od 72 odnosno 76 odsto, što objašnjavaju nastavkom laganog, ali kratkotrajnog oporavka iz ljetnih mjeseci, jula i avgusta, međutim za deset mjeseci pad je ipak nešto veći od 68 odsto.\n,,Porast zaraza koronavirusom širom Evrope u oktobru i dalje dovelo je do ponovnog uvođenja nekih oblika ograničenja putovanja, iako je Evropa bila i regija u kojoj je više odredišta ili 91 odsto od 1. novembra ublažilo takva ograničenja, uglavnom među državama članicama Šengena“, kazali su iz UNWTO-a, prognozirajući da nova ograničenja i zatvaranja u Evropi do kraja ove godine donose i nove turističke minuse.


Telegraf: Čak trećina vodopada u Srbiji se nalazi na istom mestu – lokacija koja je pravi raj za oči – Vesti FKMS Radija\nTelegraf: Čak trećina vodopada u Srbiji se nalazi na istom mestu – lokacija koja je pravi raj za oči\nVrlo mali deo Karpatsko-balkanskih planina se nalazi na teritoriji naše zemlje. Veći deo tog planinskom masiva zauzima teritoriju susedne Bugarske. Svakako je u Srbiji najpoznatija planina koja pripada tom vencu, smeštena na oko 50 kilometara udaljenosti od Pirota i Knjaževca. Od Niša Staru planinu deli oko 70, a od Beograda oko 330 kilometara.\nNajviši vrh Srbije, Midžor se nalazi na ovoj planini i to na nadmorskoj visini od 2.169 metara.\nOsim što se na njoj nalazi najviši vrh u celoj zemlji, Stara planina je poznata i po brojnim klisurama, ali i vodopadima.\nMožda zvuči neverovatno, ali prema dostupnim podacima, na ovoj planini postoji čak nešto manje od stotinu vodopada.\nNajveći doprinos u otkrivanju lepota ove planine je dao niški učitelj, Vladimir Manić. Ovaj avanturista i ljubitelj Stare planine se potrudio da istraži, ali i snimi ne samo vodopade, nego i mnoge druge atrakcije kojih na ovoj planini ne manjka. Nedugo zatim je upravo on sa članovima ekipe omogućio mnogima da saznaju za Kurtulski, Piljski i Čunguljski vodopad, jer je snimljene video materijale javno prikazivao.\nVodopad Bigar / foto: Wikipedia/Gdin.Veljic\nPrema procenama stručnjaka, čak se svaki treći vodopad koji postoji na području Republike Srbije nalazi na Staroj planini. Do sada ih je izbrojano ukupno čak 93.\nIpak, možda je najznačajnije nedavnmo otkriće vodopada Kaluđerski skok, koji je okarakterisan ne samo kao najmlađi, nego i najduži na području cele zemlje.\nVodopad Tupavica / foto: Wikipedia/Marko.vl\nStanovnici Knjaževca i Pirota ove planine, možda i nisu svesni u kojoj meri je priroda ulepšala njihov kraj. Pored već pomenutih, na ovoj planini se nalazi i vodopad Bigar, kao i Koprenski i vodopad Tupavica, ali i mnogi drugi.\nSvake godine je za oko jedan centimetar viši Čunguljski vodpad, a sa visinom od 232 metra se vodopad Kaluđeski skokovi smatra najvišim na području cele zemlje. U njegovoj neposrednoj blizini se nalazi Krmoljski vodopad, koji se često naziva i Donji Krmoljski, dok je Kurtulski poznat i kao Gornji Krmoljski vodopad.\nVodopad Tupavica / foto: Tanjug/Aleksandar Ćirić\nTuristički potencijal Stare planine je nemerljiv, samo se treba potruditi. Iako mnogi misle da stanovnici Pirota i Knjaževca ne znaju tačno kakvo bogatsvo imaju u svom ataru, činjenica je da se oni ipak trude da iskoriste turistički potencijal, koji Stara planina svakako ima. Sem avanturista, stazama ove zanmljive planine prolazi sve više turista iz drugih delova Srbije, na prvom mestu.\nPešačke staze su uglavnom prilično dobro obeležene, pa je u tom smislu i kretanje po Staroj polanini olakšano. Ipak, da biste se zaista na najbolji mogući način upoznali sa lepotama tolikog broja vodopada, valjalo bi da u pohode toj planini krenete s proleća.\nNajbitnije je da se u fizičkom smislu dobro pripremite, ali i da budete spremni da vidite i fotografišete predele neverovatne lepote, kojih na Staroj planini ima i više nego dovoljno.\nPrethodnoKraljevina Norveška pomaže zapošljavanje mladih u Srbiji sa 500.000 evra\nSledećeVeliki odziv dobrovoljnih davalaca


ROHS direktiva Evropske Unije je deo globalne regulative u vezi zaštite životne sredine, sa zadatkom da se uticaj elektronskog/električnog otpada svede na propisanu meru. Odnosi se na ograničenje upotrebe opasnih materija u električnim i elektronskim proizvodima.\nSmanjuje izloženost motora prljavštini i otpadcima, smanjuje potrebu za održavanjem i produžuje radni vek.\n„Hibrid“ motor, koji radi na četvorotaktnom principu sa ventilima, koji precizno meri dotok i izduvavanje goriva, i koji uključuje komoru za pojačanje snage koja stavlja gorivo pod pritisak za bolje performanse.\nKada Vaš posao zahteva apsolutno najbolje alate na tržištu, potražite ECHO X seriju. Vodeći u industriji u svojim kategorijama sa karakteristikama najboljim u klasi pružaju performanse bez premca. Više informacija…\nElektronski sistem za rukovođenje. EMS automatski nadgleda brzinu i promene u motoru. Da bi se obezbedile optimalne performanse sečenja, EMS automatski kontroliše dotok goriva tako što ponavlja pun gas i prazan hod po potrebi. EMS obezbeđuje optimalne performanse motora bez obzira na nadmorsku visinu, tip goriva ili stanje filtera. Kada se radni uslovi promene, mikroprocesor u zavojnici za paljenje šalje električni signal u karburator koji optimizuje brzinu motora.


Kremlj se oglasio: Putin i Erdogan imali hitan telefonski razgovor!\nDvojica lidera su razgovarala o različitim aspektima razvoja situacije oko specijalne vojne operacije za zaštitu Donbasa\nPredsednik Rusije Vladimir Putin i predsednik Turske Redžep Tajip Erdogan razgovarali su danas o ruskoj specijalnoj vojnoj operacije u Ukrajini, saopštila je pres služba Kremlja nakon telefonskog razgovora dvojice lidera.\nDvojica lidera su razgovarala o različitim aspektima razvoja situacije oko specijalne vojne operacije za zaštitu Donbasa, navedeno je u saopštenju, preneo je TASS.\nRuski lider je obavestio turskog kolegu o napretku rusko-ukrajinskih pregovora.\nDvojica lidera su pozitivno ocenili i ishod nedavnih razgovora ministara spoljnih poslova u Antaliji i Moskvi.\n"Već danas je moguće da se sve završi, ali, ukoliko Zelenski prihvati": Lukašenko otkrio dosad nepoznate detalje!\nČavušoglu otkrio pod kojim uslovima je moguć sastanak Putina i Zelenskog\nUz groznu propagandu, sada stiže i oružje: Britanci "bratskoj Poljskoj" poslali raketne sisteme!\nRusija objavila dokaze o učešću Pentagona u finansiranju bioloških laboratorija u Ukrajini: Koronavirus jedan od najvažnijih projekata!\nZauzvrat, Erdogan je zahvalio Rusiji na pomoći u evakuaciji turskih državljana iz Ukrajine, kao i u bezbednom isplovljavanju brodova sa turskim teretom iz ruskih luka u Azovskom moru, saopštio je Kremlj.\nU razgovoru je poseban akcenat stavljen na humanitarnu komponentu.\nPutin i Erdogan su u telefonskom razgovoru izrazili raspoloženje za dalji razvoj obostrano korisne saradnje i ekonomske saradnje, uključujući sprovođenje strateških projekata u sferi energetike, stoji u saopštenju pres službe Kremlja.\nPredsednici dveju zemalja dogovorili su i nastavak kontakata na različitim nivoima u završnici razgovora.\nRusija turska Vladimir Putin Redžep Tajip Erdogan Rusija-Ukrajina Rusija Ukrajina Rusija Ukrajina vesti\nLavrov: Putin i Erdogan se dogovorili o deminiranju, treće zemlje se mešaju u sukob u Ukrajini\nČavušoglu otkriva: Ne uvodimo sankcije Rusiji, Zelenski tražio da se sastane sa Putinom


Belojević ugostila Božanić: Beograd ima sve više šampiona\nTanjug 3. decembra 2019. 13:12\nBEOGRAD – Sekretarka za sport i omladinu Dragana Belojević ugostila je danas tekvondistkinju Nadicu Božanić, koja je osvojila srebrnu medalju na Evropskom prvenstvu u olimpijskim kategorijama u Dablinu.\nBelojević je primila i njenog brata Dušana Božanića, osvajača bronzane medalje u juniorskoj konkurenciji u ekipi sa Stefanom Takovim, i iskazala zadovoljstvo što su beogradska deca napravila uspeh.\n„U Beogradu je sve više šampiona u raznim sportovima, posebno u borilačkim. Odlično sarađujemo i njihovi uspesi dodatna su motivacija za dalje napredovanje. Presrećna sam što ih je njihov trener Jugoslav Nastasić doveo ovde kao decu i što smo prepoznali i podržali njihov talenat“, rekla je Dragana Belojević i dodala da se sa ovakvim talentom mogu očekivati i olimpijske medalje.\nTrener Nadice i Dušana, Jugoslav Nastasić naglasio je da je ovo veliki uspeh koji su svi priželjkivali i kruna dvanaestogodišnjeg rada.\n„Već na prvim treninzima pokazivali su izuzetan talenat koji se vremenom samo nadograđivao. Prve rezultate ostvarili su 2015. godine, osvojivši zlato na Evropskom prvenstvu i srebro na Svetskom kadetskom prvenstvu. U juniorskoj konkurenciji, Nadica je prvak sveta, a druga na Olimpijskim igrama mladih. Matična kategorija Nadice je 62 kilograma, ali se borila i sa starijim devojkama u kategoriji do 67 kilograma, čime je pokazala da im može jednako parirati“, rekao je Nastasić i dodao da je ovo, iz njegovog ugla, sezona iz snova.\nSekretarka Belojević im je čestitala na osvojenim medaljama i zauzetim mestima i poželela im uspeh u nastavku sportske karijere.


Stefanović: Stav prethodne vlade o fusnoti bio bolji\nŠef pregovaračkog tima bivše vlade Srbije Borislav Stefanović izjavio je danas da se Demokratska stranka neće suprotstaviti eventualnoj odluci Vlade da prihvati da na međunarodnim skupovima fusnota ne mora da bude ispisana na tablici s nazivom Kosova.\nMeđutim, rekao je Stefanović, postavlja se pitanje zašto su članice sadašnje vladajuće koalicije kritikovale pregovarački tim prethodne Vlade zbog rešenja povoljnijeg za Srbiju.\n"Na novoj vladi je, ako želi da stvar reši tako da se fusnota nalazi u pratećoj dokumentaciji na svakom skupu, i da naša delegacija samo pročita izjavu koja podseća na stav Srbije o statusu Kosova. Tu nema ničeg novog, osim odustajanja od insistiranja da fusnota bude na tablici", kazao je Stefanović za agenciju Beta.\n"Postavlja se samo pitanje što su nas - kada su bili opozicija - etiketirali kao izdajnike i govorili sve najgore o pregovaračkom procesu, a sada su spremni da idu ispod 'crvene linije' i linije koju smo mi zacrtali", rekao je Stefanović.\nPo njegovim rečima, to pitanje je političko i na to treba odgovoriti.\nStefanović je podsetio da je važno da Srbija učestvuje na svim regionalnim skupovima, i dodao da će DS podržati novu vladu u tome jer smatra da su za budućnost zemlje važni svi koraci koji su u skladu sa evropskim opredeljenjem.\n"Nova vlast koja je vrlo heterogena, teško nalazi zajednički imenitelj i za politiku o Kosovu i imaće, najverovatnije, veliki problem unutar svojih redova o tom pitanju", ocenio je Stefanović.


Veštačka inteligencija predstavlja najveću pretnju čovečanstvu\nVeštačka inteligencija predstavlja najveću pretnju čovečanstvu\nOsnivač kompanija „Spejs iks“ i „Tesla“ Ilon Mask izjavio je da veštačka inteligencija predstavlja najveću pretnju sa kojom se susreće čovečanstvo.\nKako je rekao, prilikom rada na implementaciji najnovijih tehnologija, ljudi su u stanju da zaborave na opasnosti koje vrebaju od veštačke inteligencije.\n„Roboti su u stanju da započnu ratove, da proizvode lažne vesti i medijska saopštenja, da lažiraju onlajn naloge ljudi i elektronsku poštu i time manipulišu informacijama. Pero je moćnije od mača“, rekao je on nastupajući na susretu Nacionalne asocijacije guvernera SAD.\nPrema Maskovim rečima, neophodno je uvesti državnu kontrolu putem koje bi se „obuzdavale“ kompanije koje rade na usavršavanju veštačke inteligencije.\n„U kontaktu sam sa najrazvijenijim tipovima veštačke inteligencije, stoga i znam o čemu govorim“, zaključio je on.\nNešto ranije Mask je najavio da će uskoro predstaviti najnoviju tehnologiju putem koje će se ljudski mozak spojiti sa kompjuterom.\nfoto: youtube.com/watch?v=g92rP1Mi_oQ/ vostok.rs\nKakvo oružje je Sovjetski Savez planirao da primeni u kosmičkom ratu?\nPutin najavio stvaranje nove kosmičke rakete\nGodišnjica leta Jurija Gagarina oko Zemlje\nStudenti Gubkin Univerziteta posetili Srbiju\nRusija i Kina planiraju zajedničku izgradnju rakete-nosača\nRT: Napuštene kosmičke letelice iz sovjetske ere


Italijani izračunali šta će se u maju dogoditi posle vrhunca epidemije - Sputnjik Srbija\n23:36 18 Septembar 2020\nItalijani izračunali šta će se u maju dogoditi posle vrhunca epidemije\n18:30 31.03.2020 (osveženo 18:35 31.03.2020) Preuzmite kraći link\nItalijanski Institut za ekonomiju i finansije Einaudi (EIEF) objavio je danas studiju koja prognozira vrhunac epidemije virusom korona u toj zemlji za kraj aprila.\nIstraživači EIEF-a, na osnovu podataka Civilne zaštite, ukazuju da će posle vrhunca broj novozaraženih padati. To, kako prenose austrijski mediji, znači da će i u maju još da se ljudi inficiraju, ali istovremeno će biti više izlečenih.\nIstraživači su čak i izračunali kada će u kom regionu Italije infekcija stati.\nNajpre će epidemija stati u Trentinu, odnosno Južnom Tirolu, gde već od 6. aprila neće biti novih obolelih.\nZatim slede regioni Ligurija, Umbrija, Basilikata (7. april), kao i dolina Aosta (8. april), a potom Pulja (9. april), Veneto (10. april)…\nU najteže pogođenom regionu Lombardiji eksperti očekuju kraj epidemije 22. aprila, a u Emiliji Romanji 28. aprila.\nU celoj Italiji, prema studiji, više ne bi trebalo biti novih infekcija između 5. i 16.maja.\nItalijanski stručnjak: Virus korona bio u Lombardiji možda još u novembru /video/\nPismo Evropi iz Italije: Mi znamo šta vas čeka


Stižu pljuskovi: Najnovija najava RHMZ\nLokalno je moguća i pojava sugradice i grada, dodaju iz RHMZ.\n- Za vikend se očekuje održavanje anticiklona nad severozapadom Evrope po čijoj će istočnoj periferiji strujati vrlo svež vazduh, dok je izvesno i formranje ciklona u blizini jadranskog mora. Od tačnog položaja tog ciklona zaviseće i količina kiše koja bi se javila u tih nekolilo dana. Svakako stiže jače zahlađenje i za vikend maksimumi bi ponegde i u nizijama bili ispod 20 stepeni Celzijusa. Postepena stabilizacija i otopljenje se očekuju posle 31. maja - naveo je Čubrilo.\nvremenska prognoza RHMZ Vreme vremenska prognoza za Srbiju vremenska prognoza za Beograd vreme danas Vreme sutra vremenska prognoza Srbija vremenska prognoza Beograd


Boris Tadić pozvao članice Ujedinjenih nacija da glasaju za rezoluciju\nPredsednik Srbije Boris Tadić izjavio je da je Srbija odgovorno i uzdržano odgovorila na jednostrano proglašenje nezavisnosti Kosova i da se protiv njega bori na miran način, kroz medjunarodno pravo. On je pozvao članice UN da glasaju za rezoluciju koju je Srbija podnela na razmatranje, a kojom se od Medjunarodnog suda pravde traži mišljenje o jednostranom proglašenju nezavisnosti Kosova.\n«Mi smo uvereni da će odgovor Međunarodnog suda pravde sprečiti da ova kriza posluži kao krajnje problematičan presedan u bilo kom delu sveta gde postoje secesionističke težnje. Takođe, verujemo da će savetodavno mišljenje Međunarodnog suda pravde pružiti politički neutralno, a pravno autoritativno uputstvo, mnogim zemljama koje još razmišljaju kako da se, u skladu sa međunarodnim pravom, postave prema jednostrano proglašenoj nezavisnosti Kosova.«\nTadić je poručio da bi glas protiv rezolucije bio glas kojim se onemogućuje pravo bilo koje zemlje da zatraži pravnu zaštitu kroz sistem UN.\n"Glas protiv značio bi prihvatanje da se ništa ne može učiniti kada secesionisti u nekom delu sveta proglase svoj slučaj jedinstvenim i zatraže da budu tretirani mimo univerzalnog okvira međunarodnog prava. Takav pristup bi mogao da dovede do urušavanja sistema Ujedinjenih nacija kakav danas poznajemo."\nBoris Tadić je takodje istakao da je od samog početka krize Srbija isključila upotrebu sile, i da nije primenila nikakve druge jednostrane poteze, poput nametanja ekonomskih sankcija južnoj pokrajini. Umesto toga, izabran je miran i diplomatski pristup – naveo je predsednik Srbije, izražavajući uverenje da se upravo zbog toga velika većina država članica Ujedinjenih nacija uzdržala od priznavanja jednostrano proglašene nezavisnosti Kosova. Tadić je naveo da će Beograd nastaviti da bude pouzdani partner statusno neutralnoj administraciji na Kosovu.\n«Ali, da bi evropsko prisustvo na Kosovu potpuno počivalo na prihvatljivom, pravnom okviru, neophodno je da mandat misije bude odobren od strane Saveta bezbednosti. Delovanje misije mora ostati statusno neutralno i zbog toga njen rad ne može biti baziran na tzv. Ahtisarijevom planu koji je Srbija odbacila, a koji Savet bezbednosti UN nikada nije usvojio.«\nTadić je poručio da brzo priključenje Evropskoj uniji ostaje centralni strateški prioritet Srbije. On je naglasio značaj pomirenja medju narodima Balkana, što je prema njegovim rečima važan razlog zbog kojeg Srbija u potpunosti saradjuje sa Medjunarodnim krivičnim sudom u Hagu.


Grčki konzervativni lider Antonis Samaras položiće danas zakletvu kao novi premijer Grčke, saopšto je kabinet predsednika Karolosa Papuljasa.\nSamaras u ovom trenutku razgovara sa Papuljasom, a posle toga će položiti zakletvu.\n"Nudimo glas sigurnosti, ne glas tolerancije", rekao je nešto ranije portparol Demokratske levice Gerazimos Georgatos i dodao da je njegova stranka pristala da bude deo vlade, što znači da i ako se ne slažu sa pojedinim zakonom ili nacrtom, neće povući podršku i "srušiti vladu".\nZajedno te tri stranke u parlamentu imaju prednost od 29 mandata i složne su da Grčka ostane u eurozoni. One žele i nove pregovore s MMF-om i EU-om oko finansijske pomoći, ali se razilaze u količini koju trebaju tražiti.\nPozivajući se na grčku televiziju, AFP javlja da će predsednik Narodne banke Grčke verovatno biti novi ministar finansija.


Radio BIR - Pokrenuta prva televizija koja emituje i promoviše isključivo sevdalinku\nPrije desetak dana, u Bosni i Hercegovini je pokrenuta prva televizija na kojoj se 24 sata dnevno emituju isključivo sevdalinke.\nRadi se o novom medijskom projektu koji ima za cilj da promoviše i popularizira bosanskohercegovačku narodnu pjesmu sevdalinku u BiH, regionu i svijetu.\nSevdah TV se već nalazi u programskoj šemi pojedinih kablovskih i IPTV operatera na teritoriji Bosne i Hercegovne, Hrvatske i Srbije.\nUkoliko još nemate dostupan Sevdah TV, potrebno je da kontaktirate vašeg kablovskog ili IPTV operatera koji će sigurno prepoznati važnost ovog televizijskog projekta za očuvanje bosanskohercegovačke muzičke kulture i tradicije i ubaciti Sevdah TV u programsku šemu.\n„Naš cilj je da promovišemo sevdah te da osiguramo bolju i sigurniju budućnost naše narodne pjesme. Promovišemo stare sedvalinke i nove izvođače i ulažemo napore da snimimo što više sevdalinki. U prvoj fazi želimo da završimo distribuciju u cijelom regionu a nakon toga planiramo da se posvetimo očuvanju sevdalinke kroz promociju novih izvođača“, kaže Alem Lolić, generalni direktor TNT Group-a.\nVIDEO: Sevdah na američkoj TV stanici FOX\nMore in this category: « Ankara: Izložen primjerak brade i kose poslanika Muhameda Otkriveni valovi koji mijenjaju poimanje svemira »


Biskup koji se zaljubio i oženio autorkom erotskih romana isključen iz crkve – BALKAN TV NOVI SAD\nHomeVestiBiskup koji se zaljubio i oženio autorkom erotskih romana isključen iz crkve\nPrema kanonskom pravu, Novelu je sada zabranjeno „da vrši bilo koje od prava i dužnosti svojstvenih episkopskoj funkciji, navodi katolička crkva\nBiskupu Havijaru Novelu važnija ljubav od crkve (Video isečak)\nKatolička crkva i formalno je oduzela ovlašćenja Havijeru Novelu, najmlađem biskupu u Španiji, četiri meseca pošto je podneo ostavku na svoju svešteničku funkciju da bi se oženio „provokativnom” autorkom erotskih romana čija dela sadrže satanističke elemente.\nU saopštenju objavljenom 11. decembra, Španska biskupska konferencija navela je da je Havijer Novel automatski izgubio svoja ovlašćenja nakon što se oženio Silvijom Kabalol na građanskoj ceremoniji prošlog meseca.\n„Kao što je objavljeno i poznato javnosti, monsinjor Havijer Novel i Goma, biskup emeritus Solsone, sklopio je građanski brak sa donom Silvijom Kabalol i Klemente u Suriji, u provinciji Barselona, 22. novembra“, stoji u zvaničnom saopštenju.\nPrema kanonskom pravu, Novelu je sada zabranjeno „da vrši bilo koje od prava i dužnosti svojstvenih episkopskoj funkciji“ i upozorava se da bi mogle uslediti „druge moguće posledice“ ukoliko se ne bude pridržavao ove zabrane.\n„To znači da, iako monsinjor Havijer Novel i Goma zadržava titulu biskupa, on ne može da preuzme nijednu od funkcija koje se odnose na tu titulu. Shodno tome, zabranjeno mu je da daje sakramente ili da se bavi bilo kakvim podučavanjem, bilo javno ili privatno.“\nHavijeru Novelu, koji je postao najmlađi biskup Španije u 41. godini, kada je imenovan u katalonsku opštinu Solsona 2010. godine, zamerano je što je podržavao i učestvovao u takozvanim terapijama konverzije za gej osobe, a kritikovan je i zbog podrške regionalne nezavisnosti Katalonije, piše Gardijan, a prenosi RTS.\nAli biskup, koji sada ima 52 godine, posebno je izazvao interesovanje javnosti krajem avgusta, kada se ispostavilo da je podneo ostavku na svoju funkciju iz, kako je rekao, „strogo ličnih razloga“.\nUbrzo se ispostavilo da je Novel napustio svoj poziv jer se zaljubio u Silviju Kabalol, kliničke psihološkinje, koja je postala romanopisac 2015. godine, i to prilično kontroverzne erotske literature.\nTada je biskup saopštio svojim prijateljima: „Zaljubio sam se u ženu, prvi put u životu, i želim da to uradim kako treba.“\nNovel, koji ima diplomu poljoprivrednog inženjera i koji je u sveštenički čin zaređen 1997. godine, sada radi za kompaniju koja se bavi osemenjavanjem svinja. Ni on, ni njegova supruga nisu komentarisali brak i odluku o suspenziji svešteničkih ovlašćenja.\nPrva dva slučaja omikron soja u Mađarskoj


Obilježavanje Međunarodnog dana djeteta, radionica na temu: “Nasilje u porodici i uticaj na djecu”,24.11.2020.godine\nU okviru obilježavanja Međunarodnog dana djeteta Ombudsman za djecu, uz podršku Ministarstva za omladinu porodicu i sport, organizovao je online aktivnosti sa učenicima srednjih škola Republike Srpske.\nAktivnosti su se odvijale tokom 24. novembra, kada je održana radionica "Nasilje u porodici i uticaj na djecu", i 26. novembra kada je održana panel diskusija "Covid 19 i mladi". U toku priprema, Ombudsman za djecu uputio je javni poziv srednjoškolcima da se dobrovoljno prijave za učešće što je ovim aktvnostima dalo posebno obilježje jer je učešće bilo na osnovu iskazanog interesa.\nTokom prve aktivnosti, srednjoškolci iz Trebinja, Doboja i Dervente imali su priliku da nauče o karakteristikama i oblicima nasilja, sa fokusom na nasilje u porodici i uticaj na djecu, posebno u situaciji pandemije uzrokovane virusom korona. Radionica je imala interaktivni karakter i učesnici su iznosili svoja iskustva, stavove i postavljali različita pitanja. Tokom radionice, imali su priliku i da upoznaju mladu savjetnicu Ombudsmana za djecu iz Doboja, koja im je prenijela svoja iskustva u okviru angažmana i saradnje sa Ombudsmenom za djecu.\nTokom druge aktivnosti, panel diskusije na temu "Covid 19 i mladi", srednjoškolci iz Rogatice, Trebinja, Dervente i Doboja su sa predstavnicima Ombudsmana za djecu, razgovarali o uticaju koji situacija uzrokovana virusom korona ima na njihov porodični, školski i društveni život. Najviše pažnje mladi su posvetili segmentu obrazovanja. Iznijeli su svoje stavove o nastavi, prednostima i nedostacima online i nastave uživo koja se odvija u školama, poštovanju epidemioloških mjera i načinima druženja i komunikacije u novonastalim uslovima. Zaključili su da im nedostaje klasična nastava, ekskurzije, druženja u školi te da su zabrinuti da li će imati posljedice u nastavku školovanja i tokom studiranja zbog smanjenog obima učenja. Srednjoškolci su iznijeli niz autentičnih stavova i mišljenja kojima će biti posvećena dužna pažnja u narednim aktivnostima Ombudsmana za djecu koje će biti posvećene ovoj temi.


Dodik najavio iz Atine isti tretman ulaska u Grčku za građane BiH, kao i za građane Srbije - Svet - Dnevni list Danas\nPočetna » Svet » Dodik najavio iz Atine isti tretman ulaska u Grčku za građane BiH, kao i za građane Srbije\nPredsedavajući Predsedništva BiH Milorad Dodik izjavio je da je na današnjem sastanku sa grčkim premijerom Kirjakosom Micotakisom dogovorio da se za građane BiH utvrdi isti tretman ulaska u Grčku, kao i za građane Srbije.\nDodik je rekao da to znači da će građani BiH moći lakše da uđu u Grčku za vreme godišnjih odmora.\n„Mislim da je to dobra vest za sve građane“, kazao je on za RTRS.\n„Posebno sam ukazao da su odnosi Grčke sa BiH isključivo u okviru Republike Srpske i da smo u tom pogledu ponosni na dobre odnose koje smo imali u prošlosti, ali i zahvalni na pomoć i podršku koju su oni nama pružali u proteklo vreme“, kazao je on.\n„To je nešto za šta srpski narod treba da ostane trajno zahvalan“, naglasio je on.\n„Ukazao sam i na duple međunarodne standarde u pogledu Kosova i Metohije i Republike Srpske i svega onoga što je važno u svim razgovorima i debatama u Republici Srpskoj i BiH, ali i regionu povodom same BiH“, kazao je on.\nDodik je rekao da je razgovarano i o situaciji u BiH, dodavši da je on ukazao da ta država „sve ove godine egzistira i živi isključivo zbog međunarodnog angažmana, odnosno postojanja institucije Visokog predstavnika“.\n„Jesmo za evropske integracije, ali smatramo da zemlja koja je pod nekom vrstom međunarodnog prorektorata veoma teško može da računa na ispunjavanje uslova, a to je da je suverena i stabilna, jer BiH to nije“, ocenio je predsedavajuži Predsedništva BiH.\nDodik je rekao da BiH želi evropske integracije, ali da to ne zavisi samo od nje.\n„Ti kriterijumi koji su visoko podignuti izmenom procedura i više su usmereni ka tome da mi to ne dosegnemo, nego da uspemo da ih ispunimo“, zaključio je on.\nDodik je ukazao i na potrebu bolje ekonomske saradnje BiH i Grčke, ističući da je dogovoreno da zamenik ministra spoljnih poslova za ekonomsku diplomatiju poseti Sarajevo i Banjaluku, kako bi se razgovaralo o boljoj ekonomskoj saradnji.\nGrčkaKiriakos MicotakisKorona virusMilorad DodikPredsedavajući Predsedništva BiHSastanakAtina


Beta 5. avgusta 2021. 12:15\nPotpredsednik Narodne stranke Zdravko Ponoš izjavio je danas da je slučaj Belivuk „brljotina“ predsednika Srbije Aleksandra Vučića, koja ubrzava njegovu propast, i da su i glasači SNS-a počeli da sumnjaju u predsednikova objašnjenja koja „vredjaju njihovu inteligenciju“.\n„Vučić je toga svestan i zato je krenuo u mahnitu kampanju pravdanja i skretanja pažnje. Opozicija ne sme da se iscrpljuje u medjusobnim nadmetanjima i bavljenjima režimskim brabonjcima. Ovna bi trebalo uhvatiti za rogove. Ova vlast je bezbednosno kontaminirana, podložna ucenama sa svih strana i kao takva ekstremno opasan rizik za nacionalnu bezbednost Srbije“, rekao je Ponoš u intervjuu nedeljniku Vreme.\nPonoš je naveo da su u „uredjenoj SNS državi poslovi išli lepo i znalo se ko radi cigarete i oružje, a ko narkotike“, dok bivši ministar unutrašnjih poslova Nebojša Stefanović nije odlučio da čuva dokumentovane inkriminišuće komunikacije Vučića i članova njegove porodice sa kriminalnim miljeom.\n„Momenat kada Vučić saznaje da se njegove komunikacije dokumentuju, a da ga o tome ne informišu, momenat je i spoznaje da više nikome ne može da veruje osim Aleksandru Vulinu. Guranje u vrhu SNS nastalo je oko toga kako pobeći što dalje od Belivukovog zatvorskog bidermajera“, rekao je Ponoš.\n„Pitanje od milion dolara je ko je iz vlasti koristio ‘Skaj’ telefon. Onaj ko ima odgovor na to pitanje mnogo zna i mnogo može sa takvom kartom u ruci“, rekao je Ponoš.\nPonoš je dodao da je „nekoga strašno zabrinula spoznaja“ da je Ef-bi-aj sa partnerima monitorisao „Skaj“ komunikacije i imao pristup serverima.


Metalika na Ušću - Dnevni list Danas\nScena Metalika na Ušću\nPopularni bend nastupio sinoć pred više desetina hiljada ljudi\nMetalika na Ušću\nKao što je i najavljeno, hitovi poput „Enter Sandman“, „Sad but True“, „Whenever“ i „May Roam“, „Nothin Else Marrers“ i „The Unforgiven“ odjekivali su sinoć na Ušću, uz pesme sa ostalih albuma, uz dugo očekivani koncert grupe Metalika u okviru turneje na kojoj sviraju Black Album.\n0Piše: Danijela Jakobi / Foto: Stanislav Milojković 09. maja 2012. 10.28\nVeć od ranog popodneva prostor oko Ušća počelo je da poprima izgled velikog festivalskog poprišta – zatvoren saobraćaj, prodavci svega i svačega od majica i šesira do bedževa i suvenira, sve sa natpisima grupa koje nastupaju taj dan, uz reke ljudi, većinom sa majicama svojih muzičkih idola. Oko 18.20 krenula je sa prašnjavom prva predgrupa – francuski hevi metal bend Gojira.Gruv „double speed king“ pedale tresao je poljanu na Ušću negde oko pola sata, zajedno sa grind vokalom frontmena. Nakon pola sata pauze, potrebnih da se bina namesti za naredni bend, izašli su legendarni Machine Head.\nImpozantnim ozvučenjem osvetljenjem sa dva video bima, ovi američki pioniri novog talasa hevi metala pružili su potpuni ugođaj svim fanovima, uzvikujući: Beograd, let me see your hands up to the sky. Machine Head su završili negde oko pola devet sa rečima „you were amazing Serbia“.\nOni koje smo “ čekali toliko dugo, mesecima, nedeljama, satima, izleteli su na binu nesto pre pola devet. Počevši sa pesmama koje nisu sa Black albuma, zapalili su masu poput dinamita sa kratkim fitiljem. Konačno dva video bima pored i jedan iza bine, opravdali su svoju funkciju, prenoseći kadrove sa stejdža, kako bi i oni sa kraja prepune poljane i sa vrhova prepunih tribina mogli da vide šta se dešava „tamo gore“. Bilo da ste fanovi ove grupe i ove vrste muzike, bendu se mora priznati vrhunska muzičko-scenska izvedba metal performansa, potkovana godinama, tačnije decenijama, kreativnog i izvođačkog iskustva. Posle pola sata, krenuli su sa očekivanim pesmama sa Black albuma koji su, zajedno sa bisevima, ceo odsvirali.\nOstali bez „dunjevače“\nČlanovi „Metalike“ stigli su u Beograd uoči samog koncerta oko 17 časova. Na surčinskom aerodromu ih je sačekalo nekoliko obožavalaca i novinari, međutim momci iz benda se nisu zadržavali već su se odmah krenuli ka Ušću. Predstavnici oficijelnog fan kluba „Metalike“ pokušali su da članovima benda uruče „dunjevaču“, ali od obezbeđenja nisu uspeli da priđu muzičarima.Članovi benda su ubrzo nakon koncerta napustili Beograd i uputili se ka sledećoj destinaciji Vrašavi gde ih sutra očekuje još jedan koncert.\nPljeskavice i majice\nNi ovog puta nije izostala scenografija karakteristična za velike koncerte. Na sve strane, su se prodvale pljeskavice, piće ali i bedževi i marame. Originalne majice sa logotipom benda mogle su se kupiti za 2.500 dinara, dok su one druge koštale tri do četiri puta manje.\nFanovi i iz Bugarske\nProcenjuje se da da je bend Metallica sinoć nastupio pred više desetina hiljada ljudi na Ušću. Osim iz Srbije na koncertu su došli i fanovi iz Crne Gore, Bosne i Hercegovine, Hrvatske i Bugarske.


Usvajanjem Zakona o zaposlenima u autonomnim pokrajinama i jedinicama lokalne samouprave u martu 2016. godine, stvorene su normativne pretpostavke za uspostavljanje karijernog službeničkog sistema za službenike zaposlene u organima JLS. Normiranjem ove značajne oblasti stvoreni su preduslovi za uspostavljanje depolitizovane, profesionalne, efikasne i efektivne lokalne administracije čiji su zaposleni u stanju da odgovore na izazove sa kojima se JLS susreću u sprovođenju svojih nadležnosti. Modernizacija u pogledu profesionalizacije lokalne uprave teži uspostavljanju sistema koji će omogućiti transparentno zapošljavanje, karijerni razvoj, stručno usavršavanje i napredovanje službenika zasnovanog na zaslugama.\nZakonom o zaposlenima u autonomnim pokrajinama i jedinicama lokalne samouprave je predviđeno da je stručno usavršavanje pravo i dužnost službenika da stiče znanja i veštine, odnosno sposobnosti za izvršavanje poslova radnog mesta u skladu sa potrebama poslodavca.\nPod stručnim usavršavanjem podrazumeva se svaki oblik obrazovanja i/ili obuke čiji je cilj održavanje postojećih ili sticanje novih znanja i veština zaposlenih u jedinicama lokalne samouprave, neophodnih za izvršavanje postojećih ili budućih dužnosti i zadataka koji proizlaze iz određenog posla ili zanimanja. U kontekstu savremenog upravljanja ljudskim resursima, zaposleni u JLS imaju pravo na profesionalni razvoj, kroz stručno usavršavanje, stručno osposobljavanje i dodatno obrazovanje. Istovremeno, zaposleni imaju i obavezu da angažuju svoje veštine, znanja i sposobnosti za dobrobit uprave i razvoja celokupne zajednice, kao i da ih dele sa kolegama.\nJedan od ciljeva Stalne konferencije gradova i opština je podrška uspostavljanju održivog sistema stručnog usavršavanja na lokalnom nivou i pružanje usluga koje doprinose razvoju visoko profesionalne, odgovorne i efikasne lokalne samouprave.\nRešenjem/akreditacijom izdatom od strane Ministarstva državne uprave i lokalne samouprave broj 151-00-23/2017-13/22 od 22.12.2017. godine Stalna konferencija gradova i opština postaje akreditovani sprovodilac stručnog usavršavanja zaposlenih u JLS.\nTokom 2019 SKGO je sprovela 70 regionalnih akreditovanih obuka namenjenih predstavnicima lokalnih samouprava.\nAkreditovani programi obuka koje će SKGO realizovati tokom 2020. godine:\nZaštita podataka o ličnosti i tajnost podataka\nIzrada i sprovođenje planova razvoja JLS\nUpravljanje normativnim procesom i izrada pravnih akata LS\nPrimena Zakona o turizmu i zakona o ugostiteljstvu\nJavno-privatno partnerstvo u lokalnoj samoupravi\nJavne nabavke u LS\nSprečavanje zlostavljanja na radu - mobing\nPrimena sistema plata službenika i nameštenika u JLS\nUpravljanje lokalnim javnim prevozom i održiva urbana mobilnost\nRazvoj, sprovođenje i praćenje mera za socijalnu inkluziju Roma na lokalnom nivou\nPlaniranje i upravljanje zaštitom životne sredine u lokalnoj samoupravi\nUpravljanje javnom svojinom u JLS\nUspostavljanje i razvoj međunarodne saradnje gradova i opština i izvori finansiranja\nPored akreditovanih obuka koje sprovodi iz Sektorskog programa kontinuiranog stručnog usavršavanja, SKGO organizuje i veliki broj radionica za zaposlene u lokalnoj samoupravi, uvek pažljivo birajući aktuelne teme koje su efikasan odgovor na potrebe zaposlenih na lokalu.\nOd 2014. godine u okviru SKGO uspostavljena je platforma za onlajn obuke http://elearning.skgo.org/\nOd tada je realizovano 15 eObuka na sledeće teme koje je uspešno pohađalo 4500 učesnika:


Apple i Google zajednički rade na tehnologiji za praćenje COVID-19 kontakata - Internet ogledalo\nYou are at:Home»Magazin»Arhiva»201»Apple i Google zajednički rade na tehnologiji za praćenje COVID-19 kontakata\nŠirom sveta vlade i nadležni za zdravstvo sarađuju da bi pronašli rešenja za pandemiju virusa COVID-19 kako bi zaštitili ljude i unapredili društvo. Programeri softvera daju svoj doprinos kreiranjem tehničkih alata koji pomažu u borbi protiv virusa i spašavanju ljudskih života. U tom duhu saradnje, Google i Apple su 10. aprila 2020. obznanili zajednički napor u cilju omogućavanja korišćenja bluetooth tehnologije radi pomoći vladama i zdravstvenim agencijama da smanje širenje virusa, uz privatnost korisnika i bezbednost u središtu dizajna.\nPošto se COVID-19 može preneti iz neposredne blizine na pogođene pojedinve, zvaničnici u oblasti javnog zdravlja identifikovali su praćenje kontakata kao dragoceno sredstvo koje bi pomoglo sprečavanju širenja virusa. Brojni vodeći autoriteti javnog zdravstva, univerziteti i nevladine organizacije širom sveta obavljali su važan posao na razvoju opt-in tehnologije za praćenje kontakata. Da bi to unapredili Apple i Google će lansirati sveobuhvatno rešenje koje uključuje API-je (application programming interfaces) i tehnologiju na nivou operativnog sistema kako bi pomogli u omogućavanju praćenja kontakata. S obzirom na urgentnu potrebu, plan je da se ovo rešenje implementira u dva koraka uz istivremeno zadržavanje snažne zaštite privatnosti korisnika.\nPrvo, već u maju obe kompanije će objaviti API-je koji omogućavaju interoperabilnost između Android i iOS uređaja koristeći aplikacije javnih zdravstvenih autoriteta. Ove zvanične aplikacije biće dostupne korisnicima za preuzimanje preko odgovarajućih prodavnica aplikacija…\nViše od 23.000 instalacija uređaja serije imagePROGRAF TM u EMEA regiji


De Niro otvara Nobu restoran na Svetom Stefanu – Plus Radio\nHome / Jetset / De Niro otvara Nobu restoran na Svetom Stefanu\nDe Niro otvara Nobu restoran na Svetom Stefanu\nBy Plus Radio on 16/05/2016 Vrijeme: 11:34\nU sklopu hotelskog kompleksa Sveti Stefan – Miločer 17. juna ove godine biće otvoren japanski restoran „Nobu“ u „Kraljičinoj stolici“.\nOvaj čuveni restoran otvoriće vlasnik „Nobua“, Nobuyuki Matsuhisa i legendarni glumac Robert de Niro, koji je suosnivač, rekao je predstavnik Adriatik propertisa Janis Markogijanis, zakupca ovog hotelskog kompleksa.\nOn je Vikend novinama rekao da se sada radi druga faza ovog razvojnog projekta, a u izgradnju hotelskog kompleksa Kraljičina plaža biće uloženo više od 100 miliona eura.\n„Nakon rekonstrukcije grad hotela Sveti Stefan druga faza je počela izgradnjom SPA centra sa 3.000 kvadrata, a nakon toga se nastavlja izgradnja velikog hotelskog kompleksa Kraljičina plaža – sa pet zvjezidica koji će imati 60 soba, 66 apartmana, bar, biblioteku, unutrašnji i vanjski bazen, bistro, takođe i pet Amanovih vila, konferencijski i šoping centar, unutraš- nji parking, heliodrom, dva teniska terena“, rekao je Markogijanis.\nNavodi da je SPA centar koji je koštao 10 miliona eura otvoren za sve goste sa strane.\n„Apartmani će biti na prodaju, ali kao što zakon nalaže makar 10 mjeseci godišnje biće izdavani kao hotelske sobe“, kazao je on.\nNa pitanje šta očekuje od sezone, on je rekao da ova sezona izgleda dobro, ali ne kao prošla koja je bila dobra za da skoro cijeli Mediteran.\n„Politički rizici i problemi sa iseljenicima koji putuju Evropom utiču na većinu nacionalnosti, na različite načine na različite zemlje. Klijenti iz tih zemalja dolaze i do nas i zato mislim da će biti manje ljudi. Razlika neće biti začajna i bićemo srećni ako dobijemo isti prihod za ovu godinu“, kazao je Markogijanis.\n← Previous Story Merlin pjeva za Dan nezavisnosti\nNext Story → FOTO: Ona je Dikaprijeva nova djevojka


U očekivanju primene AI - Internet ogledalo\nYou are at:Home»Magazin»Arhiva»192»U očekivanju primene AI\nU očekivanju primene AI\nGartnerovo istraživanje pokazuje da 27% finansijskih departmana očekuje primenu veštačke inteligencije do 2020 godine. Polovina ispitanika takođe očekuje primenu prediktivne analitike.\nVećina finansijskih odeljenja očekuje da će do 2020. primeniti jednu od nekoliko vodećih novih tehnologija, pokazuje globalno istraživanje koje je Gartner sproveo na više od 400 organizacija.\n“ Više od četvrtine anketiranih organizacija očekuje da će do 2020. primeniti neki oblik veštačke inteligencije (artificial intelligence – AI) ili mašinskog učenja u svojim finansijskim odeljenjima”, izneo je Christopher Iervolino, viši rukovodeći analitičar u Gartneru. “Čak, polovina ispitanika očekuje da će u istom periodu primeniti prediktivnu analitiku.”\nDruge tehnologije koje organizacije očekuju da će primeniti u istom vremenskom okviru su, prema rangu: mobilna podrška za finansijske procese, automatizacija robotskih procesa (RPA), integracija eksternih podataka i AI ili mašinsko učenje…